recursal/SuperWikiNEXT-32B huggingface dataset:
張羣照
**張羣**（Chang Ch'ün，又寫Chang Chun；1889年5月9號—1990年12月14號），字**岳軍**，四川省華陽縣人，華陽今屬雙流縣。中華民國政界人士，曾參與推翻大清，之後喺國民政府內，做過唔同官位。官至行政院長，係中國國民黨元老。佢係孫文嘅追隨者，係蔣介石嘅同學。佢喺四任總統嘅資政，包括蔣介石、 嚴家淦、蔣經國同李登輝。

生平
--

周恩來同張羣（右）。
張羣1906年就讀保定全國陸軍速成學堂，1908年赴日本，就讀振武學堂，同蔣中正為同學，在日期間，參加同盟會，致力推翻大清。其後參與辛亥革命、二次革命、護法運動等。

袁世凱稱帝後，佢離開中國，喺日本完成學業，亦走難到南洋嘅荷屬東印度，卽今印尼。喺嗰處佢敎中文。袁世凱退位後，就返中國。

張羣入咗中國國民黨中央任員，仕途一路直上。1927年起任兵工署長，1929到30年任上海特別市市長，1930到32年任上海市市長，之後任湖北省政府主席。上海期間亦係做過同濟大學校長。

1935年12月到1937年3月，任國民政府外交部長，期間險被酆悌陰謀刺殺。之後任中央政治會議秘書長。1938年1月到1939年12月任行政院副院長，之後任四川省政府主席等職位。抗日戰爭後，參加國共談判，是爲國民黨三代表之一。1947年4月到1948年5月任行政院長，之後任西南綏靖公署主任，行政院政務委員。

之後張羣跟國府遷台，1954年到1972年間，任總統府秘書長，生性奇儉，曾有意與蔣介石競選總統，為蔣所勸退。1972年後長期擔任總統府資政。

1990年12月14號，張羣因腎功能衰竭，病逝台北，享年101歲。著有《中日關係密錄》等。

註
-

1. ↑  "CHINA: Hao Hao!". *Time* (英文). 1947-4-28. 原著喺2011-11-05歸檔. 喺2010-08-07搵到. `{{cite news}}`: Check date values in: `|date=` (help)
2. ↑  AP (1990-12-16). "Chang Chun Is Dead;Taiwan Aide Was 101". *The New York Times* (英文). 喺2010-08-07搵到.
**Carousell**，花名**旋轉拍賣**，係一間星加坡跨國企業，佢提供手機同電腦版嘅C2C以及B2C平台畀人賣一手同二手產品，總部設喺星加坡。Carousell適合iOS同Android設備。

Carousell喺2012年5月推出，並由郭修瑞、吳承翰、陳翊偉都喺星加坡創立。

香港Carousell事故
-------------

### 騙徒同埋規矩問題

差人話，單就2023年開頭兩個月，已接報31位用戶騙案，涉金額港幣39萬元。Carousell雖然有調解糾紛機制，但係無主動假貨審查，同埋無權下令退貨。

### 前香港董事總經理涉襲擊案

2023年10月15號。太古城康怡花園入面走廊有一女子黃慧堯遭到襲擊。期後，涉案人係Carousell旋轉拍賣前香港董事總經理**葉承浩**，而家告一項普通襲擊罪。葉承浩做過Paypal香港行政總裁，2019年先至加入旋轉拍賣，成為香港區董事總經理，負責香港整體業務發展策略。現已離任。

### 32萬香港用戶資料外洩

有人網上賣260萬個Carousell用戶資料，當中有香港用戶32萬個。Carousell話自己2022年1月系統遷移過程做出漏洞。私隱公署指責Carousell犯下多個缺失，專員鍾麗玲形容事件嚴重：「揭示咗 Carousell喺保障集團持有個人資料安全方面，係犯咗基本性失誤，實在令人非常失望。」

### 連登人批評「賣家回覆限額制」

連登人批評Carousell由2023年12月11號開始，每位賣家每個月回覆數量將設限額。評論指Carousell有好多所謂買家吹水居多，出去面交又多「放飛機」，網站限制未必賺錢，反而會「趕客」。有人直言香港雅虎個雅虎拍賣搞得好地地，就係收錢先至「玩死自己」。

參考
--

1. ↑  "Carousel Philippines".
2. ↑  "Is Carousell available in my country?". *Carousell Help - Frequently Asked Questions* (美國英文). 喺2020-04-17搵到.`{{cite web}}`: CS1 maint: url-status (link)
3. ↑  警方：今年累計31人在Carousell平台 被騙逾39萬元 香港商報 2023年2月13
4. ↑  消委會｜實測Carousell、FB等二手交易平台　均無假貨審查及退貨 香港01 2023-06-15
5. ↑  Carousell前香港董事總經理葉承浩涉襲擊案 續准保釋下月再訊 星島 2023年11月7號
6. ↑  Carousell保安系統漏洞致逾32萬香港用戶資料外洩 香港電台-港聞 2023年12月21號
7. ↑  Carousell 32萬香港用戶資料外洩 公署：基本性失誤、令人失望 獨媒報導 2023年12月21號
8. ↑  Carousell旋轉拍賣推出「賣家回覆限額制」 連登 2023年12月12號


|  |  |
| --- | --- |
| Stub icon | 呢篇星加坡公司文係楔位文。歡迎幫維基百科擴寫佢。睇 • 論 • 改 • 歷 |
**化獸師**（英文：Animagus，複數Animagi）係《哈利波特》系列入面嘅一類巫師，個英文名 animagus 係動物（animal）同魔法師（magus）嘅混成詞，指一種可以唔用魔杖嘅情況下都可以隨心所欲變成一種動物嘅巫師。

化獸師係為數唔多可以唔依靠魔杖而施展嘅魔法，只有能力強大嘅巫師先至能夠做到化獸師。一個化獸師通常只可以有一種動物形態，而佢嘅動物形態就由巫師嘅性格特質而定，而唔係人為嘅選擇，好多時化獸師嘅動物形態同佢嘅護法咒形態係一樣嘅。小說入面強調呢種變形嘅能力同用變形術嚟變成動物，又或係狼人變身都係唔同嘅。

小說入面明確咁強調咗化獸師同狼人之間嘅分別。化獸師可以完全控制佢哋嘅轉變並保留佢哋嘅思想，而狼人嘅轉變就係非自願嘅，包括性格上嘅嚴重變化。變成狼人後「...佢會唔再記得自己係邊個。佢會殺死自己最好嘅朋友。狼人只會回應自己同類嘅呼喚。」狼人喺變身果陣用**縛狼汁**（Wolfsbane Potion）係維持佢嘅理智、智力同記憶力嘅唯一方法。

化獸師極難修煉，隨時會走火入魔。作者J. K. 羅琳喺《吟遊詩人皮陀故事集（中文：吟遊詩人皮陀故事集）》入面表明化獸師同透過變形術嚟成為動物係唔同嘅。化獸師保留咗巫師原有嘅意識同推理、記憶嘅能力；但變形術會搞到巫師只得動物嘅大腦，令到佢哋喺不知不覺下唔記得自己係一個巫師而被困住，除非有另外嘅巫師將佢哋變返嚟。

魔法部密切關注住化獸師，喺魔法部裡面有一張記載住化獸師資料嘅名單，上面有每個化獸師變成各種動物果時嘅特徵（例如：麥教授化身成貓並喺眼睛附近有類似眼鏡嘅花紋）。另外，如果巫師嘅身體有改變（例如彼得·佩迪魯嘅手指斷咗），呢種改變都會反映喺佢哋嘅動物形態上面。巫師成為化獸師後唔喺魔法部註冊會被判處去阿茲卡班監獄（中文：哈利波特中的地點#阿茲卡班監獄）服刑。

參考資料
----

1. ↑  "2004: Accio Quote!, the largest archive of J.K. Rowling interviews on the web". *www.accio-quote.org*. 原著喺2007-08-16歸檔. 喺2020-07-12搵到. `{{cite web}}`: Unknown parameter `|dead-url=` ignored (`|url-status=` suggested) (help)
2. ↑  *Harry Potter and the Prisoner of Azkaban* (Motion Picture) (英文). 2004. Hermione during Defence against the Dark Arts as Snape substitutes for Lupin.

|  |  |
| --- | --- |
| Stub icon | 呢篇**化獸師**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
唔好同刺蝟搞亂。

| How to read a taxoboxHow to read a taxobox**箭豬** |
| --- |
| 北美箭豬北美箭豬 |
|
| **物種分類** |
| 

|
|  |
|
|
| 界 | 動物界 Animalia |
|
|
|
|
|
| 門 | 脊索動物門 Chordata |
|
|
|
|
|
|
|
| 綱 | 哺乳綱 Mammalia |
|
|
|
|
|
| 目 | 嚙齒目 Rodentia |
| 亞目 (Subordo): | 豪豬亞目 Hystricomorpha |
|
|
|
|
|
|
|
|
|
|
|
|
|
|
|
|
|
|
|
|
|
|
|

 |
|
|
|
|
|
|
|
|
|
|
|
|
|
|
|
| Genera |
| Family Erethizontidae
*Coendou*
*Sphiggurus*
*Erethizon*
*Echinoprocta*
*Chaetomys*
Family Hystricidae
*Atherurus*
*Hystrix*
*Thecurus*
*Trichys* |
|

**箭豬**，普通話書面語叫**豪豬**，係世上第四最大嘅嚙齒目動物（其餘三種分別為水豚、兔豚鼠同河狸），全身披滿好似箭嘅刺，係箭豬最明顯嘅特徵。英文名 *Porcupine* 源自法文 *porc d'épine*，意思係「有刺嘅豬」。

響中國、越南、意大利、非洲同阿拉伯，當地人當箭豬係嘢食。同刺蝟唔同，刺蝟係屬於食蟲目，身型亦都細隻啲。

亞種
--

舊大陸捲尾豪豬，喺柏林動物園影
箭豬可以分舊大陸箭豬同新大陸箭豬兩大類，舊大陸種有 11 種，新大陸有 12 種。舊大陸種大概喺 3 千萬年前分化出嚟，比新大陸種早啲。

新大陸種身型較細，大多都曉爬樹。

生活習性
----

  

已證實咗有啃骨頭嘅習性，用嚟補充鈣質，以免甩箭。好多人以為佢會「射箭」，其實係佢哋受一啲大型貓科攻擊時，箭插入敵人身體嗰陣時，會甩出來，所以先令人有咁嘅誤會。

香港嘅情況
-----

箭豬係香港原生嘅哺乳動物，屬於馬來西亞種。而香港動植物公園現時有養箭豬。

睇埋
--

* 香港哺乳動物

資料來源
----

* 《模糊的腳印》，孫啟元，ISBN 962-86308-2-2；
* 《香港動物原色圖鑑》，許狄思、費嘉倫，ISBN 962-02-0003-9


|  |  |
| --- | --- |
|  | 呢篇同哺乳動物相關係楔位文。歡迎幫維基百科擴寫佢。睇 • 論 • 改 • 歷 |
2021 年喺德國影到嘅早期量子電腦 IBM Q 系統一。
**後量子密碼學**（粵拼：hau6 loeng6 zi2 mat6 maa5 hok6）係响廿一世紀初興起嘅一套密碼學，同打前嘅密碼學技術最大分別在於想抵抗用量子運算嚟行嘅密碼分析。簡單講，廿世紀後期至廿一世紀初嘅電腦保安技術好多時都係靠將啲資料攞去加密，要破解呢啲加咗密嘅資料要做大量運算，而咁大量嘅運算現實電腦根本處理唔掂。但係後嚟量子電腦做到極高嘅運算能力，能夠破解呢啲技術做嘅加密，於是密碼學相關領域嘅專家就諗計應對量子運算。

呢篇文嘅概論部份，會用一般人都睇得明嘅方式講解，而概論後就會有比較專嘅內容。如果喺概論後嘅部份遇到有基本概念唔識，可以去參考吓密碼學同量子運算，亦可以睇睇運算複雜度嘅概念。

概論
--

密碼學嘅示範；呢封信望落好似係語無倫次嘅符號，但寫信人同收言人暗中知道封信噏乜。
內文：密碼學同量子運算
睇埋：運算複雜度
首先，要係噉咦講吓密碼學係乜。响廿一世紀初嘅資訊科技當中，電腦同電腦之間係噉互傳資訊。想像依家有個人打開一個 HTTP 開頭嘅網站（例如維基百科）嚟睇，佢部電腦—可以係手提電腦、檯上電腦或者智能手機等—會用傳輸層安全性（TLS）連去個網站嘅伺服器度。TLS 會結合一連串嘅密碼學作業，將啲資訊轉化做一串串望落完全語無倫次嘅符號，即係

* 用家傳咗嘅資訊：「我個電話號碼係 1234-5678。」
* 轉化完出嘅符號：「ojM14hutsdnJuwef」

—噉嘅話，有惡意嘅第三方人士（例如係想偷人信用咭號碼嘅黑客）就睇唔明呢啲資訊，同時收資訊嗰方當然係暗中知道點樣解讀段符號。進階啲嘅密碼學技術仲可以達致檢驗吓資訊係咪堅嘅，令到有惡意嘅第三方人士唔可以篡改資訊，或者透過假扮其他人嚟攞佢哋冇權攞嘅資訊。當一個打開個網頁嚟睇，佢個網頁瀏覽器可以接觸網站嘅伺服器 download 個伺服器條公開密匙（簡化講係幫手將符號轉化嘅數據），用條密匙同伺服通訊，噉就好安全。

喺廿一世紀初，密碼學技術通常都運用咗運算複雜度嘅概念。想像依家黑客想試吓撞密匙，即係將所有可能嘅密匙列晒出嚟，再逐個逐個攞去撞，想靠撞嚟破解段符號。問題係密碼學技術用咗好多數學原理，要靠撞嚟破解啲符號，平均要花（例如）足足一百萬年咁耐嘅時間先破解得到。不過研究表明咗，行量子運算嘅電腦可以達致極高嘅運算能力，例如本來要成一百萬年先計到嘅數，佢哋可以喺一個月內計完，於是好多電腦保安同相關領域嘅專家就開始擔心，量子運算嘅強勁運算力會唔會畀黑客用嚟輕易破解密碼學符號，於是就出咗**後量子密碼學**嘅諗頭—意思係指「用嚟應對**量子**運算**後**嘅世界」嘅密碼學。

算法突破
----

解決辦法
----

睇吓
--

* 電腦保安
* 多重要素鑑別

文獻
--

用咗嘅重要概念嘅外語（主要係英文）名：

* **後量子密碼學**：post-quantum cryptography
* 密碼學：cryptography
* 量子運算：quantum computing
* 加密：encrpytion
* 運算複雜度：computational complexity

引用咗嘅學術文獻或者網頁：

1. ↑  Bernstein, D. J. & Lange, T. (2017). Post-quantum cryptography. *Nature*, 549(7671), 188-194.
2. ↑  How Will Quantum Technologies Change Cryptography?. *Caltech*.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| * 睇
* 傾
* 改
密碼學（大綱） |
| --- |
| 研究「點樣寫低秘密嘢」嘅學問 |
| **基本概念**
* 敵人
* 編碼
* 加密同解密
* 明文同密文
* 鑑別
* 密碼協議
* 隱寫術
* 量子密碼學
* 密碼學史（古典密文碼 · 啞謎機 · 後量子密碼學）
 |
| **Cipher** 同**密碼基元**
* 換位法同替代法
* 圍欄密碼法
* 凱撒密碼法
* 彼利菲密碼法
* 維吉尼密碼法
* 一次性密碼本
* 多表置密碼法
* 組密碼法同流密碼法
* 多重加密
* 乘積密碼法
* 密匙（密匙延伸）
* Nonce
* 暗門函數
* 密碼雜湊函數
 |
| **密碼體制**
* 對稱密匙密碼（數據加密標準 · 進階加密標準）
* 公開密匙密碼（RSA 密碼系統）
* 端到端加密
* 區塊鏈
* 資訊理論安全性
 |
| **密碼分析**
* 頻率分析
* 通信量分析
* 攻擊模型（唯密文攻擊 · 窮舉攻擊）
* 重送攻擊
* 運算複雜度
 |
| **相關技術**
* 電腦保安
* 網絡攻擊
* 勒索軟件
* 產品序號同註冊機
* 數碼簽署
* 信息鑑別碼
* 密碼病毒學
* 通訊（安全通訊管道）
* 資訊系統
* 軍事情報
* RNG
* Crypto
 |
| **拉雜相關**
* 電腦科學
* 應用數學
* 資訊理論
* 資訊戰
* 黑客
* 質數
* 複製保護同代碼難讀化
* 數碼鬅客
 |

 |
**前列腺癌**係出自前列腺嘅惡性腫瘤。前列腺係屬於男性生殖系統嘅其中一個腺體，如果其中有細胞基因突變搞到增殖失控，就會變咗癌症。惡性細胞除咗體積擴大，或者侵犯鄰近器官，亦都可能轉移到身體其他部位，尤其係骨同淋巴結。前列腺癌可能造成疼痛、排尿困難、勃起功能不全等症狀。

症狀
--

早期嘅前列腺癌大多數無症狀。好多時都係例行健康檢查嗰陣，發現 PSA 值升高，進一步追查之後至發現。然而有時前列腺癌亦會引起症狀，而且同良性前列腺增生症症狀好似，包括尿頻、多夜尿、排尿困難、尿流細小、血尿、屙尿痛等。前列腺癌亦可能造成性功能障礙，例如勃起困難、射精疼痛難耐。

較嚴重嘅前列腺癌如果侵犯身體其他部位，就可能引起相對應嘅症狀。其中骨痛最常見，多半發生喺脊椎、骨盆或肋骨，只要係癌細胞轉移之處都可能會痛。承受重量嘅骨頭例如脊椎，如果因癌細胞侵犯而變得脆弱，亦可能造成骨折壓住脊髓神經，造成下肢無力或大小便失禁。

治療
--

### 荷爾蒙療法


荷爾蒙療法（Hormone therapy）係用喺內科或者外科嘅方法，令到攝護腺癌細胞唔可以獲得雙氫睾酮（Dihydrotestosterone，DHT）、喺攝護腺入面產生嘅一種荷爾蒙令到大部分攝護腺癌細胞唔可以生長同擴散。阻止雙氫睾酮通常會令到攝護腺癌停止生長甚至萎縮嘅 但係荷爾蒙療法好少治療攝護腺癌因為癌症最初對荷爾蒙療法會有反應，但係到一至到兩年之後癌症對治療有抗性。所以呢荷爾蒙療法，通常用喺已經擴散嘅攝護腺癌。亦都會用係某一啲做放射治療或者手術嘅病人，幫助防止攝護腺癌復發。攝護腺癌荷爾蒙療法係瞄準身體生產雙氫睾酮嘅方法。

反饋環路包括睾丸、下丘腦、腦下垂體、腎上腺和攝護腺控制雙氫睾酮嘅血中濃度。
首先，雙氫睾酮嘅低血液濃度，刺激下丘腦生產促性腺激素釋放激素（Gonadotropin-releasing hormone，GnRH）。性腺激素釋放素GnRH，然後刺激腦下垂體生產黃體生成素（Luteinizing hormone，LH），同埋會刺激睪丸生產睾酮（Testosterone）。最後，睾酮從睾丸和脫氫表雄酮（Dehydroepiandrosterone，DHEA）從腎上腺，刺激攝護腺生產更加多雙氫睾酮。荷爾蒙療法用中斷呢到在任何一個點，可以減少雙氫睾酮嘅濃度。

### 放射治療

放射治療（Radiation Therapy）又稱為「電療」，係利用高能量X光集中治療前列腺癌，並破壞前列腺癌細胞。但由於前列腺緊貼直腸，即使係精準嘅放射治療都會產生輻射影響到直腸，或會引起大便出血、直腸發炎等問題。但現時可以透過注射水凝膠嘅新技術減低呢方面副作用，亦可減低引致勃起功能障礙嘅機會。

註
-

1. **^** Miller, DC (2003). "Prostate carcinoma presentation, diagnosis, and staging: an update form the National Cancer Data Base". *Cancer*. **98**: 1169. PMID 12973840. `{{cite journal}}`: Unknown parameter `|coauthors=` ignored (`|author=` suggested) (help)
2. **^**  van der Cruijsen-Koeter IW, Vis AN, Roobol MJ, Wildhagen MF, de Koning HJ, van der Kwast TH, Schroder FH. *Comparison of screen detected and clinically diagnosed prostate cancer in the European randomized study of screening for prostate cancer, section rotterdam.* Urol. 2005 Jul;174(1):121-5. PMID 15947595
3. **^** 崔家倫醫生(2020),前列腺癌靶向治療最新發展 前列腺癌靶向治療最新發展
4. **^** 馬偉傑醫生 蘇子謙醫生(2022),【治療前列腺癌新知識】下集-前列腺癌治療新方案 前列腺癌治療新方案
**鋤大弟co4 daai6 di2**（英文：Big Two），又寫成**鋤大Dee**、**鋤大D**，係風行大中華（粵港澳台星馬）嘅啤牌遊戲，通常四個人同時玩，每位首先獲隨機派牌十三張。出牌時可以出一隻、兩隻（啤）、三隻（3條），或者五隻（蛇、同花、葫蘆、4條及同花順），最先打嗮手上嘅牌就贏。

每局開始，由上局贏家行頭話事（首局就由手中有♢3一家行頭）。話事一家可以揀，出一隻、兩隻，三隻，或者五隻(首局行頭牌必須要包括♢3）。下家跟，就出隻數一樣，比上家大嘅牌。唔跟或者冇得跟，就叫Pass。邊家出牌，其餘三家都唔跟，就可以話事，再出任何一隻、兩隻、三隻或五隻。邊一家出到手上只剩一隻牌，出聲叫 Last Card。下家Last Card，上家出牌要頂大，打手中最大個隻牌。最先打嗮全部牌就贏一局。輸家數手上剩低嘅牌。剩十隻以上抄雙（雙計），剩十三隻抄三（三計）。

牌大細
---

### 五隻

牌形：同花順> 四條> 葫蘆（Full House）> 同花> 蛇

牌形相同 - 四條、葫蘆：比四隻或三隻一樣嘅牌，字嘅大細：弟> 煙（即係煙） > 傾 > 囡 > 積 > 10 > 9 > ...... > 4 > 3。

牌形相同 - 同花順、蛇：比最大一隻牌字嘅大細：弟> 煙（即係煙） > 傾 > 囡 > 積 > 10 > 9 > ...... > 4 > 3 。若果相同，比第二大牌字嘅大細，如此類推。五隻牌字大細都相同，比最大牌花嘅大細：葵扇♠ > 紅心♥ > 梅花♣ > 階磚♦

牌形相同 - 同花：任何5隻牌同花但數字唔連續。注意同花有2種計法。1) 以花色來計算等級，若果花式一樣，以最大點數比較。例如葵扇♠ > 紅心♥ > 梅花♣ > 階磚♦。2) 以5隻中點數最大嘅作等級比較，若果最大嘅點數一樣，就以第2大嘅點數比較，如此類推。 例如葵扇2-4-5-6-8係大過紅心A-K-Q-10-8。

### 三隻、雙隻、單隻

字嘅大細：2（即係弟）> A（即係煙） > K > Q > J > 10 > 9 > ...... > 4 > 3

花嘅大細：葵扇♠ > 紅心♥ > 梅花♣ > 階磚♦

最大嘅牌係葵扇♤2（即係大弟），最細係階磚♢3。

註
-

1. ↑  「弟」嘅廈門、泉州閩南話讀如粵語di2音，調類係陽平而調値24或35；汕頭、潮州閩語亦讀粵語di2音，調類係陽上而調値35；南寧粵語亦讀粵語di2音，調類係陰上而調値35。「弟」讀如粵語di2，應屬彷閩南話讀法。「弟」有徒禮/待禮切，屬陽上調，卽同閩南話調但閩調類或異。電視劇季節內唐家偉、唐家禮分別叫做大Dee、細Dee，兄弟排行第二、三，劇內「Dee」音卽訓弟。

參考
--

1. ↑  其他方言讀音-弟
2. ↑  康熙字典・弟

|  |  |
| --- | --- |
| Stub icon | 呢篇啤牌有關嘅文係楔位文。歡迎幫維基百科擴寫佢。睇 • 論 • 改 • 歷 |
| How to read a taxoboxHow to read a taxobox**番薯** |
| --- |
| 番薯番薯 |
| 瀕危指標 |
| 最唔使理（Least Concern） (LC) |
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 茄目 Solanales |
|
|
|
|
|
|
|
|
| 科 | 旋花科 Convolvulaceae |
|
|
|
|
|
| 屬 | 番薯屬 *Ipomoea* |
|
|
|
|
|
|
|
| 種 | **番薯 *I. batatas*** |
|

 |
|
| 二元學名 |
| ***Ipomoea batatas***Linnaeus |
|
|
|
|
|
|
|
|
|
|
|
|
|
|
|

甜番薯
花
**番薯**（英文名**Sweet potato**，拉丁學名***Ipomoea batatas***）係一種草、一種菜同一種薯，又寫**蕃薯**，別名**紅薯**、**甘薯**、**山芋**、**地瓜**、**白薯**、**金薯**、**甜薯**、**朱薯**、**枕薯**咁。佢係多年生雙子葉植物，草本。番薯塊根除咗愛嚟食之外，重可以整糖同釀酒、整酒精咁。

食用講番薯，都講佢塊根，肥大甚甜，含醣可以充饑。

番薯原產於南美洲，好早就畀人種來食。

食法
--

* 番薯糖水

睇埋
--


維基同享有多媒體嘅嘢：
**Ipomoea batatas**（類）

《老夫子》大番薯


|  |  |
| --- | --- |
|  | 呢篇同植物相關係楔位文。歡迎幫維基百科擴寫佢。睇 • 論 • 改 • 歷 |
**渡江戰役**，又叫做**京滬杭戰役**，係第二次國共內戰臨完嗰陣，中國共產黨領導嘅解放軍喺1949年4月21日至到6月2號的時候，喺中下游地帶強渡長江，同中國國民黨領導嘅國軍湯恩伯同埋白崇禧兩個集團打嘅仗。

喺渡江戰役入面，解放軍其中嘅100萬人喺4月15號喺江蘇省至到安徽省開打渡江戰役，首先沿住條河摧毀國軍嘅防禦，之後再向南打。渡江戰役打完之後，解放軍攻入國民黨嘅政治經濟中心地區，以傷亡6萬多人嘅代價，消滅咗國軍嘅11個軍部同埋46個師，夾埋43萬多人。解放軍又佔領咗中華民國嘅首都南京，同埋上海、杭州同武漢呢啲大城市，加埋江蘇、安徽呢啲省，幫咗中共之後繼續攻入華東同華南地區。打完仗之後，中國國民黨領導嘅中華民國政府失去咗統治全國嘅基礎，最終走咗去台灣。

戰役背景
----

1948年尾到1949年頭，喺經過三大戰役，即係遼瀋戰役、淮海戰役同平津戰役之後，國軍嘅大部分精英重兵集團已經被消滅，解放軍軍力就大大增強，控制長江以北嘅大笪地區，開始準備渡江打仗。

自從1948年嘅秋天以嚟，國民政府受到軍事上嘅失敗加埋貨幣制度改革失敗嘅雙重打擊。12月27號，南京公務人員同公立學校教師嘅家屬連日緊急疏散。1949年1月21號上午10點左右，蔣介石召集咗一百幾個黨政軍嘅高級人員，喺喺佢自己嘅官邸舉行緊急會議。蔣介石發表下野文告，由副總統李宗仁做代總統。1月22號，提出同中共方面進行和平談判，但蔣介石仲係用佢國民黨總裁嘅身份掌握軍政大權，整頓軍隊，希望依靠長江防線嚟達到划江而治。蔣介石同時計劃將主要嘅機關同重要物資搬到去廣東、福建、台灣等地方，並準備將國庫儲備運去台灣。26號，中共接管依家南京市管轄區裡面嘅六合縣。

2月20號，中國人民解放軍第三野戰軍向所屬嘅各部發出《京滬杭戰役預備命令》。2月25號，中國共產黨中央軍事委員會用電報通知第二野戰軍同第三野戰軍，喺3月中旬或者下旬嘅時候，應該要準備佔領浦口同埋炮擊南京。

3月25號，解放軍開始炮轟安慶。3月28號，桂系軍隊撤出安慶，解放軍「集中九江，窺伺南昌」；駐守安慶嘅國軍獨力支撐，形勢非常危急。同一日，國軍嘅海軍封鎖安慶一帶嘅長江。去到4月中旬左右，解放軍消滅咗長江北岸大部分嘅國軍據點，淨係得番浦口、裕溪口同埋安慶仲有國軍駐守。

4月1號，國共雙方嘅代表團喺北平市（即係依家嘅北京市）舉行咗和平談判。4月13號，張治中由北平發電報畀李宗仁同何應欽，話周恩來今日見面嘅時候交咗一份《國內和平協定》，入面有八條，總共二十四款。張治中又向蔣介石發咗一個電報，話自己去到北平之後，中國共產黨嘅言論態度，目的就係在於逼降，並且勸蔣介石「毅然放下一切」。4月15日，國共談判代表擬定咗《國內和平協定》嘅最後修正案，定咗喺4月20日簽字。4月20日，行政院院長何應欽宣布唔簽中國共產黨提出嘅嗰八條二十四款，李宗仁同何應欽打電報要求國民政府談判代表張治中唔好簽名，和談破裂。1949年4月21日，毛澤東主席同朱德總司令發布命令《向全國進軍的命令》，命令解放軍渡江打仗。
1949年4月，粟裕向第三野戰軍宣布渡江作戰命令

參考
--

1. ↑  京沪杭战役实施纲要 互聯網檔案館嘅歸檔，歸檔日期2013年3月11號，.，一九四九年三月三十一日
2. ↑  《《中華民國史大事記》》. 北京: 中華書局. 2011. `{{cite book}}`: Unknown parameter `|editors=` ignored (`|editor=` suggested) (help)
3. ↑  李宗仁口述、唐德剛撰寫 (2010-02-01). 《《[[李宗仁回憶錄]]》》 (初版版). 台北: 遠流出版.`{{cite book}}`: CS1 maint: uses authors parameter (link)
4. ↑  杨奎松 (2008). 《第十七章 国民党对中共的最后一搏》 (第第1版版). 社会科学文献出版社. ISBN 9787802309630.
5. ↑  南京市档案馆, 編 (2009). 《《南京解放》》. 北京: 中国档案出版社. p. 689. ISBN 9787510500169.
6. 1 2 3  蔣經國 (1988). 《《[[風雨中的寧靜]]》》. 台北: 正中書局.
7. ↑  《《中華民國史大事記》》. 北京: 中華書局. 2011. `{{cite book}}`: Unknown parameter `|editors=` ignored (`|editor=` suggested) (help)
8. 1 2 3  蔣經國 (1988). 《《[[風雨中的寧靜]]》》. 台北: 正中書局.
9. ↑  向全国进军的命令[*失咗效嘅鏈*]，转自《朱德军事文选》，北京：解放军出版社，1997年8月第1版
第一國際
**第一國際**（英文：First International）原名**國際工人協會**（International Workingmen's Association 簡稱 IWA）係喺1864年世界唔同國家嘅工人組織，分別有英國、法國、波蘭、意大利、瑞士呢幾個國家嘅工人組織，以社會主義係為基本政綱，組成一個左翼工人組織。
呢個組織認為，佢哋要同統治階層抗爭，達到解放工人嘅目的，而呢種抗爭一定係國際性先有力量，所以就同全世界嘅工人組織一齊夾埋，就組成咗國際工人協會。但後來由於唔同嘅工人組織發生分歧，加上馬克思嘅巴黎公社成立，第一國際終於散晒。

起源
--

因為18世紀英國工業革命而令社會上多咗一個階層叫做工人階層，1767年到1844年期間，貴族地主沒收晒好多地，用嚟起工廠，農民被逼要去工廠做嘢。嗰陣好多人仲係有以前種封建思想，工人叫做低下階層，喺社會上無權無勢，好多細路仔未發育就要喺工廠做嘢，人工又低，工作環境又惡劣，又成日失業。

於是開始有工人為自己權利出嚟抗爭，發起民權運動，通常集體擺工呢種手段，去達到同權力階層平起平坐，加上社會主義興起，同1848年共產黨宣言發表，工人組織由只係自己一個行業嘅工人組成，變成唔同行業工人聯合組織，然後全世界工人組織又夾埋，就組成「國際工人協會」，就即係第一國際。

睇埋
--

* 第二國際

參考
--

* 《社會主義思想淺介》 Anna Paczuska 著 程希譯 ISBN 962-17-8293-7
**馬師白頓火車站**（英文：**Marsh Barton railway station**）係英格蘭德雲郡雅息特馬師白頓地區既火車站。喺呢個火車站既東面就係風景優美既雅息河沿岸既河濱谷地公園（Riverside Valley Park）。呢個火車站喺2023年7月4號開始營運，佢係喺濱河線上面既一個火車站（註：Riviera 既意思係「河濱」或者「海濱」），北上既下一個火車站係雅息特聖湯瑪士火車站，然後係雅息特既主要火車站雅息特聖大衛火車站；南下既下一個火車站係十字星（Starcross）火車站，跟住係 Dawlish、Teignmouth、牛頓院長（Newton Abbot；註：Abbot 既意思係修道院長），然後再一直去德文郡既南部同康和郡既其他地方。呢個車站距離雅息特聖戴維斯 2 英里8鏈（3.4 公里）。註：鏈（chain）係英制長度單位，一英里等於80鏈，一公里大約等於50鏈。

歷史
--

馬師白頓係雅息特最大既工業貿易區，亦都係雅息特重要既戰略性就業區，當地規劃政策認為起一個新既車站喺嗰度會支持到嗰度既就業發展。個火車站既規劃由網路鐵路公司（Network Rail，一間擁有、維修同開發鐵路基礎設施既英國公司）同德文郡議會一齊制定，作為「德文郡鐵路」（Devon Metro）提案既一部分。

車站計劃喺2017年初動工，德文郡議會希望個車站能夠喺2017 年12月開始營運 ，不過無如期完成。德文郡議會喺2020年4月表示，決定優先處理馬師白頓火車站既工程，而唔係重新開放雅明斯特火車站（Exminster railway station） 。馬師白頓火車站既建設工程喺2021年4月正式開始，預計耗資1,600萬英鎊，原本預計喺2022年底完成。

個車站喺2023年7月3日（星期一）由交通大臣 Mark Harper 揭幕，然後喺第二日開始提供公共服務。

描述
--

馬師白頓火車站距離倫敦（從倫敦柏靈頓站經碧仙桃既原有路線）里程係196 英里（315公里），距離雅息特聖大衛火車站2 英里8鏈（3.4公里）。佢喺拍板溪（Clapperbrook）東巷附近，隔離係雅息特既廢物能源（energy from waste) 工廠。（註：Clapper 既意思係「拍板」，brook 既意思係「溪」）

個火車站有兩個124公尺（407英尺）既月台。 1號月台喺火車線路既東面，係南下既火車停站既地方，2號月台喺西面，係北上經聖湯瑪士火車站去雅息特聖大衛火車站。馬師白頓火車站設施包括候車亭、售票機同埋單車停車場。

班次
--

馬師白頓既所有火車服務都係由大西部鐵路（Great Western Railway）營運。班次一般係每個鐘頭一班車，往返皮頓（Paignton）同雅息茅斯（Exmouth ）之間，途經雅息特聖大衛火車站，喺繁忙時間會有額外班次，提供更密既火車服務。

出面網頁
----

馬師白頓火車站 喺 gwr.com

參考
--

1. ↑  "Heart of the South West Local Transport Board" (PDF). 原著 (PDF)喺2014-04-08歸檔.
2. ↑  "Travel Devon - Devon County Council".
3. ↑  "Background - Marsh Barton Railway Station" (英國英文). 2021-06-09. 喺2024-01-23搵到.
4. ↑  "Here's why construction of a new £7.4m Exeter train station has been delayed". 15 September 2016.
5. ↑  Clark, Daniel (2020-04-13). "Exminster railway station plans 'almost impossible', councillors told". *Devonlive*. Reach plc. 原著喺2020-04-14歸檔. 喺2020-04-14搵到.
6. ↑  "Marsh Barton railway station work begins ahead of 2022 opening". 16 April 2021.
7. ↑  Clark, Daniel; Finch, Hannah (15 January 2021). "New £16million rail station for Exeter's Marsh Barton to begin within weeks". *Business Live*. 喺16 May 2021搵到.
8. ↑  "Minister opens station and unveils sea wall plaque". *BBC News Online*. 2023-07-03. 喺2023-07-04搵到.
9. ↑  Jacobs, Gerald (2005). *Railway Track Diagrams: Western*. Trackmaps. p. 7. ISBN 0-9549866-1-X.
10. ↑  "Timetable D1: Exmouth to Exeter, Newton Abbot and Paignton" (PDF). *Great Western Railway*. 喺9 July 2023搵到.
《**反貪風暴之加密危機**》（*Crypto Storm*），係2024年上畫嘅港產片，由吳卓羲、馬志威、蘇皓兒、張建聲主演，吳家偉執導。戲名雖然用咗「反貪風暴」，但同林德祿執導嘅《風暴》系列（中國大陸叫《反貪風暴》系列）電影冇關連。

故事大綱
----

駱一峰係廉政公署嘅總調查主任，根據署長嘅命令成立咗一支特別小組，負責調查某銀行高層利用加密幣造市而涉及嘅貪污案。駱一峰找嚟咗蓋幣嘅交易平台軟體設計師—徐心，希望佢可以善用高科技進入平台進行搜尋。喺進行調查嘅過程中，發現銀行嘅財政已經搞到亂七八糟，而嫌疑人被鎖定係銀行高層何進濤。喺整個調查過程中，被調查者遭到神秘人襲擊，廉署嘅臥底探員更係遭到毆打致昏迷，重傷不堪。就係呢個時候，銀行主席亦遭到綁架。然而，綁匪唔止高調將綁架片段放上網引起公眾關注，仲要求以造市案有關嘅蓋幣作支付工具。由於種種巧合，令駱一峰更加相信造市案背後嘅黑手同綁匪可能係同一個人。商業犯罪因此演變為刑事罪案，廉政公署發誓會全力追捕兇手。

演員表
---

### 主要角色

* 吳卓羲 飾 駱一峰
* 馬志威 飾 宋子軒
* 蘇皓兒 飾 徐心
* 張建聲 飾 宋子文

### 其他角色

* 吳家麗 飾 宋老太
* 栢天男 飾 Henry
* 陳欣妍 飾 Hailey
* 朱晨麗
* 劉浩龍
* 黃祥興
* 鄒文正

參考來源
----

1. ↑  〈《反貪風暴之加密危機》電影預告〉. *Yahoo News* (中文). 2024-01-10. 喺2024-02-01搵到.

出面網頁
----

* 《反貪風暴之加密危機》喺香港影庫嘅資料
一部NCR Personas 85-Series系列嘅多功能提款機，喺美國、香港等地都好普及。
自動櫃員機之一存支票機
**提款機**，又叫**櫃員機**、**自動提款機**、**自動櫃員機**（譯自英文**Automated Teller Machine**，簡寫**ATM**），係一可以做到銀行櫃員攞錢工作嘅機，唔單止提款，部機可以畀客人做入錢，轉賬等等唔同交易。提款機其實係部電腦通訊裝置，駁埋銀行中央電腦系統。用提款機攞錢叫**㩒錢**，因提款機要㩒制先攞到錢。

提款機係銀行第一種畀客自己用嘅機器，之後重有打簿機、轉賬、入錢機同入票機，減省銀行櫃員工作，長遠亦都幫銀行慳人工錢。

歷史
--

1967年6月27號，英國人 John Shepherd-Barron 將世界第一部電腦自動提款機，安裝喺英國倫敦北部嘅柏克萊銀行 Enfield 分行。佢係見到朱古力售賣機嘅意念，設計自動提款機。佢喺2004年得到英女王頒授帝國員佐勳章。

而當時發明同生產提款機嘅公司，係英國印鈔公司之一 De La Rue。

基本功能
----

提款機基本上係一部電腦，有讀咭機，讀取磁咭或智能咭上面嘅客戶資訊，同埋一個鍵盤，用嚟輸入交易資料。另外有部顯示器，會寫出命令同資訊，重有部打印機印收據，同埋一部駁住夾萬嘅銀紙發放機。

而提款機可以用來查戶口資料、提款、找數、申請支票簿同月結單，兼且可以改戶口密碼等基本功能。

### 特別櫃員機

近年銀行為咗慳返啲人手，推出咗一啲只會負責存款嘅櫃員機。例如掃描支票影像嘅入票機，同埋快速畀人存現金嘅自動存款機等。呢類機一般無咗銀紙發放機，亦無咗轉賬嗰啲功能。但會有掃描器，用嚟掃描入嚟嘅支票同銀紙，同埋存放收返嚟嘅支票同銀紙嘅夾萬。

軟硬件
---

典型現代櫃員機嘅構造圖
### 作業系統

一部法國嘅櫃員機用緊Windows 2000開機
呢家嘅自動櫃員機用嘅作業系統同一般電腦差唔多，包括咗 UNIX 家族嘅作業系統，例如 Linux，亦有櫃員機用 Microsoft Windows，而家重有唔少舊款提款機用緊 OS/2 以及 RMX。

除咗傳統嘅作業系統，而家亦都有公司，用 Java 作為提款機嘅作業環境。

以匯豐為例，全線ATM已經喺2007年7月由 OS/2 嘅作業系統轉為 WinXP，並且加入自動修復嘅功能。當硬件有問題發生，軟件會發出指令更正有關錯誤，令服務不致於中斷。

保安措施
----

### 智能卡

新一代嘅櫃員機裝有智能卡讀卡機，儲喺智能卡晶片裏面嘅客戶資料全部經過加密，防止黑客嘅入侵。

### 生物認證

有啲日本銀行嘅櫃員機，已經用到指紋等生物認證技術，比密碼，以至加密咗嘅密碼，更能夠防止黑客嘅入侵。

保安問題
----

雖然呢家嘅自動櫃員機，都有唔少嘅保安功能，但係始終有啲保安上嘅問題，仍然需要去解決。

### 黑客襲擊

由於IBM唔再推出OS/2，令唔少原本用開OS/2嘅櫃員機要改作業系統。由於唔少櫃員機改咗用Windows作業系統，加上唔少銀行嘅櫃員機網絡會用IP做骨幹，會令櫃員機有機會成為黑客嘅目標。

### 磁帶保安

香港同埋巴西，都發現過賊仔，靜雞雞響櫃員機讀卡機度加多咗個磁帶閱讀器，重用呢個閱讀器，拎到第啲客戶卡上嘅資料，再配合偷返嚟嘅密碼，透過櫃員機網絡偷錢。

### 假銀紙

世界各地銀行負責營運嘅提款機極少會出假銀紙，但喺中國，有唔少存戶試過喺銀行提款機收到假銀紙。呢種嘢無得防，只可以報警。

參考
--

1. ↑  The man who invented the cash machine, London: BBC, 2007
2. ↑  ATM inventor honoured 40 years on, London: BBC, 2004
3. ↑  "Corporate History, London: De La Rue, 2007". 原著喺2007年7月2號歸檔. 喺2007年6月27號搵到.
4. ↑  〈電腦應用於商業，香港：教育局〉. 原著喺2006年5月2號歸檔. 喺2007年6月27號搵到.
5. ↑  「存票快」簡介，香港：恆生銀行[*失咗效嘅鏈*]
6. ↑  〈「存錢快」簡介，香港：恆生銀行〉 (PDF). 原著 (PDF)喺2008年12月7號歸檔. 喺2007年6月27號搵到.
7. ↑  ""Japan Seeks To Standardize Biometric ID Method For ATMs" Washington D.C.:International Biometric Industry Association, 2003". 原著喺2007年9月29號歸檔. 喺2007年6月27號搵到.
8. ↑  〈ATM不吐鈔票，反來吸你的錢財？，台北：CNet，2005〉. 原著喺2006年12月31號歸檔. 喺2007年6月27號搵到.
9. ↑  The ATM keypad as security portcullis, London: The Register, 2004
10. ↑  〈提款機吐出假鈔？市民怒氣衝天銀行要調查到底，成都：成都商報，2006年〉. 原著喺2007年1月17號歸檔. 喺2007年6月27號搵到.

|  |  |
| --- | --- |
| Stub icon 1 Stub icon 2 | 呢篇同銀行/保險有關嘅文係楔位文。歡迎幫維基百科擴寫佢。睇 • 論 • 改 • 歷 |
**賴彥妤**（**Vivienna Lai**，1995年8月24號—）係香港無綫電視經理人合約藝員，而家係無綫娛樂新聞台（中文：無綫娛樂新聞台）主播（中文：主播），參選過2021年度香港小姐競選，廿六強止步。

簡歷
--

賴彥妤參選香港小姐嗰陣，被傳媒叫「英國學霸」，畢業喺英國高雲地利大學法律系碩士。

佢參予過電影、電視劇、主持等演出。亦有參加選美如2019英國華裔小姐攞冠軍，同埋2014中華才藝小姐攞季軍。

佢鍾意舞蹈（拉丁舞、街舞）、滑水、運動同畫畫，有八級鋼琴資格。

佢報名2020年度香港小姐競選但入唔到圍，第二年再報名終成功入圍，但頭一輪就已經被淘汰。不過無綫電視依然簽佢做藝員，主要工作係做娛樂主播（中文：主播）。

### 採訪藝人表現唔專業

好多人記得賴彥妤，並唔係因為佢曾經參選香港小姐或出眾身材，而係因為佢擔任TVB嘅《無綫娛樂新聞報道（中文：無綫娛樂新聞報道）》女主播（中文：主播）時接二連三咁問錯唔應該問嘅問題。事件最初係喺2022年5月採訪媽媽已經病逝嘅姜麗文點樣過母親節，不過事後得到姜麗文原諒；同年12月又喺訪問郭富城時不斷重覆問題；到2023年3月又問方力申會唔會同圈外人嘅女朋友Maple合組情侶檔。

演出作品
----

### 電視劇（無綫電視）

|  |  |  |
| --- | --- | --- |
| **年份** | **劇名** | **角色** |
| 2022年 | 《美麗戰場》 | 主播（中文：主播）（第1、20集） |
| 2023年 | 《新四十二章》 | 觀眾（第4、8集） |
| 《法言人》 |  |
| 《隱門》 |  |
| 《寵愛Pet Pet》 | 名媛 |
| 未播出 | 《再見·枕邊人》 |  |
| 《異空感應（中文：異空感應）》 | 秘書Susan |
|

### 節目主持（無綫電視）

|  |  |
| --- | --- |
| **年份** | **節目名** |
| 2021年 | 無綫娛樂新聞台（中文：無綫娛樂新聞台）主播（中文：主播）（廠景同外景） |
| 2023年 | 《LAW霸女神》 |

### 節目演出（無綫電視）

|  |  |  |
| --- | --- | --- |
| **年份** | **節目名** | **性質** |
| 2021年 | 《2021香港小姐競選》 | 入圍佳麗 |
| 2022年 | 《香港小姐再競選》 | 佳麗 |
| 2023年 | 《獎門人開心消費感謝祭》 | 嘉賓 |

### MV演出

|  |  |
| --- | --- |
| **年份** | **MV** |
| 2022年 | 譚詠麟 <蝶戀花> |

參考
--

1. 1 2  〈TVB女主持賴彥妤訪問方力申　三度亂發問被網民狂轟不尊重〉 (繁體中文). 香港01. 2023-03-06. 喺2023-03-06搵到.
2. ↑  〈TVB娛樂主持賴彥妤問錯問題勁耍冧　姜麗文：咪傻啦！〉 (繁體中文). 香港01. 2022-05-07. 喺2023-03-06搵到.

出面網頁
----

* 賴彥妤喺tvb.com嘅資料
* 賴彥妤嘅Instagram頁
**元音**（粵拼：jyun4 jam1），又叫**母音**（粵拼：mou5 jam1）（香港以前俗稱做響音，不過響音有另一種意思，就係 sonorant），係音素嘅一種，同輔音相對。具體定義係：「發音時氣流通道暢通（超聲門部份無任何阻礙形成）、發音器官（包括共鳴器嘅全部腔壁）均衡恁保持緊張並伴有聲帶震動嘅語音」。

元音嘅分類通常依據兩個標準：一、條脷嘅焉部份（前、央、後）向上抬；二、上抬嘅程度。根據唔同需要，上抬程度有兩種計法：三分法同四分法。三分法係指分成閉、中、開三級，而四分法就係指分成閉、中閉、中開、開四級。閉、中、開分別又可以叫高、中、低，但「中」同「央」唔可以溝亂、而「閉元音」亦都唔可以叫「閂元音」。2005年嘅國際音標為咗兼顧唔同語言，用咗七分法，分成閉、近閉、中閉、中、中開、近開、開七級。

以下嘅內容會用到國際音標同粵拼嚟精確噉表達語音。

基礎概念
----

內文：語音學同固有音響
廿一世紀初粵語音系裡邊嘅元音如下：

|  | 音節核心 |
| --- | --- |
| ä | ɐ | ɛː | e | œː | ɵ | ɔː | o | iː | yː | uː |
| 單元音 | aa 沙 |  | e 些 |  | oe 鋸 |  | o 疏 |  | i 詩 | yu 書 | u 夫 |
| 雙元音 | i[i, y] | aai 嘥 | ai 西 |  | ei 非 |  | eoi 衰 | oi 鰓 |  |  |  | ui 燴 |
| u | aau 筲 | au 收 | eu 掉 |  |  |  |  | ou 蘇 | iu 燒 |  |  |
|

|  |  |  |
| --- | --- | --- |
| 

|  |
| --- |
| 廿一世紀初嘅香港粵語嘅單元音元音圖，當中每個元音用 IPA 寫；啲人話要將元音分類，通常都係睇條脷最高嗰點喺前定後（元音圖打橫軸）以及條脷嘅位置有幾接近口腔嘅頂部（元音圖打戙軸）。 |
| 廿一世紀初嘅香港粵語嘅單元音元音圖，當中每個元音用 IPA 寫；啲人話要將元音分類，通常都係睇條脷最高嗰點喺前定後（元音圖打橫軸）以及條脷嘅位置有幾接近口腔嘅頂部（元音圖打戙軸）。  |

 |

語言比較
----

睇埋：音系類型
唔同語言嘅元音特性可以幾唔同。廿世紀尾嘅廣東話有11隻元音，英格蘭話有最少14隻，而標準嘅日本話就得5隻（**あいうえお**呢五隻元音似粵拼嘅aa、i、u、e、o）。根據2010年代初嘅研究，世上有啲語言得嗰2隻元音，又有啲語言有成14隻咁多。

順帶一提，有研究指「元音數量多嘅語言」似乎傾向集中喺某啲地區，當中「某啲地區」包括華南同東南亞。

註釋
--

1. ↑  呢個數值可以視乎地區而有異。

睇埋
--

* 雙元音
* 元音圖

參考
--

篇文用咗嘅行話或者專有名詞，英文（或者其他外語）名如下：

1. ↑  vowel diagram

篇文引用咗以下呢啲文獻同網頁：

1. 1 2 3   勞允棟編《英漢語言學詞典》，商務印書館2005年版。
2. ↑  2005年國際音標表
3. ↑  Zee, E. (1991). Chinese (Hong Kong Cantonese). *Journal of the International Phonetic Association*, 21(1), 46-48，依幅圖建基於依篇文嗰一幅。
4. ↑  Luo, J. Li, V. G. & Mok, P. P. K. (2020). The Perception of Cantonese Vowel Length Contrast by Mandarin Speakers (PDF). *Language and speech*, 63(3), 635-659.
5. ↑  Maddieson, I. (2013). Vowel quality inventories (PDF). The world atlas of language structures online.


|  | 前 |  | 央 |  | 後 |
| --- | --- | --- | --- | --- | --- |
| 高／閉 | i | y |  | ɨ | ʉ |  | ɯ | u |
| 次高／次閉 |  | ɪ | ʏ |  |  | ʊ |  |
| 半高／半閉 | e | ø |  | ɘ | ɵ |  | ɤ | o |
| 中 | e̞／ᴇ | ø̞ |  | ə |  | ɤ̞ | o̞／ω／ꭥ／Ω |
| 半低／半開 | ɛ | œ |  | ɜ | ɞ |  | ʌ | ɔ |
| 次低／次開 | æ |  |  | ɐ |  |  |
| 低／開 | a | ɶ |  | ᴀ |  |  | ɑ | ɒ |
| 同欄嘅母音對係開口／不圓唇同合口／圓唇。括住嘅符號毋標準。 |
**Channel C**係由5名前香港《蘋果日報》員工開設主打影片製作嘅新聞媒體，喺2021年創立。Channel C嘅「C」代表 City（城市）, Crime（罪案）及Culture（文化），主打即時熱話、突發奇聞、文化生活。

歷史
--

2021年6月，香港警察引用中國共產黨喺全國人大常委會未經諮詢或香港人同意，繞過立法會強行訂立嘅《港版國安法》，拉咗《蘋果日報》5個管理層，令到壹傳媒旗下嘅香港媒體全部被逼停刊，大量員工失業。有5個任職香港《蘋果日報》嘅蘋果動新聞記者、剪輯師、《九點半蘋果新聞報道》主播同埋港聞記者就喺7月12號開辦咗Channel C。佢哋表示， 希望透過輕鬆表達嘅新聞資訊，填補港人失去《蘋果日報》嘅空間，又強調喺低氣壓下無需要太沉重，將新聞套用喺其他事情同埋其他思考。

出面連結
----

* Channel C嘅Telegram戶口 改維基數據
* YouTube上面嘅Channel C HK嘅頻道
* Channel C嘅facebook頁 改維基數據
* Channel C嘅Instagram頁 改維基數據

參考
--

1. ↑  〈蘋果終章前員工分別辦新媒體 娛壹冀港人讀娛聞有選擇〉. 2021-07-13. 原先內容歸檔喺2021-07-19. 喺2021-07-13搵到. `{{cite news}}`: Cite has empty unknown parameter: `|dead-url=` (help)

| * 睇
* 傾
* 改
香港蘋果日報離職員工去向 |
| --- |
| 
睇埋：蘋果日報同壹週刊停刊事件
 |
| 新聞 | 

|  |  |
| --- | --- |
| 綜合 | 
* Channel C
* 娛壹

 |
| 國際 | 
* 世界仔 World One

 |

 |
| 財經 | 

|  |
| --- |
| 
* BossMind

 |

 |
| 娛樂 | 

|  |
| --- |
| 
* 娛壹
* 壹報

 |

 |
| 飲食男女 | 

|  |
| --- |
| 
* 餓底TV
* 爐灶
* 味來見

 |

 |
| 副刊 | 

|  |  |
| --- | --- |
| 果籽 | 
* 米紙
* Mill Milk
* 末日誌

 |
| Gadget Guy | 
* Gadget Gang

 |
| Car Man | 
* Flat Out 地板油

 |
| 動物蘋台 | 
* Five Dots 寵物攝影

 |

 |
| 體育 | 

|  |
| --- |
| 
* 體壹

 |

 |
| 馬經 | 
* 競馬Fact Check
* 壹報

 |
一座雕像；呢座雕像係舉世聞名嘅《思索者》，廣泛噉被視為哲學嘅象徵。
**雕像**（粵拼：diu1 zoeng6；英文：**statue**），又叫**塑像**，係指能夠獨立企到喺度嘅雕塑作品，相對於雕喺一塊平面（例如牆）上面嘅浮雕。古典嘅雕像多數都用特定嘅事物做主題，譬如係人或者動物噉。

雕像可以用材料分，好似用石頭造就叫石像、用青銅造就叫青銅像... 等等。

概論
--

內文：雕塑
雕塑係專創作 3D 物體嘅視覺藝術，相對於（例如）創作 2D 圖像嘅畫畫。傳統上創作雕塑嗰陣，雕塑家要

* 用鉛筆畫稿，或者用工藝黏土等軟嘅材料整個預想雛型出嚟；
* 搵嚿固體嘅材料返嚟－材料可以係木、石頭、甚至冰都得；
* 然後佢就要郁手用鎚仔同鑿等嘅架生，將嚿材料雕成佢想要嘅形狀；

一般嚟講，雕塑作品可以分做兩大類：雕像同埋浮雕；前者係指能夠自己獨立企到喺度嘅雕塑作品，例子有舉世聞名嘅《大衛像》；而後者就係指喺一塊平面（例如牆）上雕出嚟嘅雕塑。

物理
--

力學平衡係牛頓力學上嘅一個概念。如果話一件物體處於力學平衡，意思即係話作用响呢件物體身上嘅淨力係 0，而根據牛頓第二定律，淨力係 0 即係表示件嘢如果係靜止嘅就會繼續處於靜止狀態。正路嚟講，一個雕塑家會想自己件作品能夠處於力學平衡，噉樣件嘢先會唔使搵嘢撐住（支撐好多時都俾人認為係唔美觀）都能夠長時間企到喺度唔跌低，而對雕塑作品嘅力學平衡嘅思考可以相當複雜。

例如係位於西班牙馬德里、描繪西班牙王菲臘四世騎住馬嘅樣嘅青銅像（下圖）噉：呢個雕像係喺 1640 年整好嘅，佢個設計俾人覺得佢好大膽，成個雕像淨係得隻馬嘅兩條後髀掂地；正常嚟講，呢個雕像唔會做到力學平衡，件嘢會向前跌；不過製作呢座雕像嘅人員就用咗一個（响當時）史無前例嘅做法－隻青銅馬喺密度上唔平均，隻馬嘅後髀同尾用近乎完全實心嘅青銅嚟整，而隻馬嘅頭同埋前半身就用薄、空心嘅青銅嚟整，當中隻馬頭部嘅殼據講淨係得嗰差唔多 2 毫米咁薄，所以隻馬掂地嘅下半身就明顯重過上半身，最後呢個做法成功噉令呢個雕像達致力學平衡，企到喺度，亦係雕塑史上嘅一個突破。

* 西班牙王菲臘四世嘅雕像西班牙王菲臘四世嘅雕像
* 坐喺度嘅木觀音像11 世紀北宋坐喺度嘅木觀音像  
11 世紀北宋

睇埋
--

* 立體模型
* 破壞偶像主義

引咗
--

1. ↑  4 Basic Sculpture Techniques.
2. ↑  John L. Synge & Byron A. Griffith (1949). *Principles of Mechanics* (2nd ed.). McGraw-Hill. p. 39.
3. 1 2  Structures in sculpture. *IDOM*.

| * 睇
* 傾
* 改
視覺藝術（視藝設計原則） |
| --- |
| 整件作品出嚟畀人睇嘅藝術 |
| **畫畫**
* 油畫
* 水彩畫
* 水墨畫
* 炭筆畫
* 粉彩畫
* 濕壁畫
* 數碼繪畫
* 塗鴉
* 版畫
 |
| **其他**
* 雕塑（雕像同浮雕）
* 建築設計
* 陶藝
* 書法
* 插花
* 盆栽
* 摺紙

* 影相（相）
* 拍戲（電影）
* 光藝術
* 組合藝術
* 生成藝術（演算法藝術）
* 沙動畫
 |
| **拉雜相關**
* 色彩理論
* 造型同裝飾藝術
* 3D 投影
* 雅藝術
* 工藝
* 設計（圖像設計）
* 視覺
* 創意
* 靚
 |


|  |  |
| --- | --- |
| Stub icon | 呢篇文係同藝術有關嘅楔位文。歡迎幫維基百科擴寫佢。睇 • 論 • 改 • 歷 |
呢篇文講一種聚落類型。想搵其他意思嘅話，請睇**城市 (搞清楚)**。
「城」跳轉嚟呢度。要睇第啲意思，請去「**城 (搞清楚)**」。

世界有名嘅大都市日本東京都
格陵蘭努克
**城市**（粵拼：sing4 si5）又嗌**都市**（dou1 si5）、**城**（粵拼：seng4\*2（白讀），sing4（文讀）），係聚落一種，係人類活動如政治、經濟、社會等最活躍嘅舞臺，因爲人口集中，所以城市地方人口多、人口密度高。

「城市」或者「都市」可以拆字來理解：「城」、「都」意味住城市有好大嘅社會、行政影響；「市」就有經濟意味。所以城市同鄉村、市鎮嘅區別往往在於大細、人口密度、緊要程度、法定地位。

喺活動上，城市人口比較多從事第二產業、第三產業。喺形態上，中心機能集中嘅地方嗌做市區（再發達啲，就會喺市中心形成核心商業區），市區之外嘅週邊嗌做郊外。而家有城市膨脹現象，即係城市從市區蔓延到郊區，郊區急劇城市化，成個城市無序擴張。

概要
--

從社會學嘅角度來講，城市係一個大範圍嘅人群共同體，喺呢個共同體入面，多數人嘅社會活動都受成個共同體綜合調整，呢種綜合調整遠遠超出個人日常活動嘅限界。換言之，城市嘅社會活動頻密過鄉下，而「市民意識」亦係城市社會唔同於鄉下社會嘅地方之一。而從行政嘅角度來講，城市係一類政區。現當代可以講係城市時代，而家城市人口都急劇增加緊，城市嘅影響力亦好強，就連唔住城市嘅人都會受城市影響。

喺前3000年左右，城市人口佔世界人口嘅比率近乎於零，喺西曆100年時呢個比率未夠1%，1800年時約5%，不過到咗1965年城市人口就佔全球人口三分二，表明近世以來急劇城市化，而個比率有繼續增大嘅趨勢。呢種急劇城市化主要源於大規模工業化、同埋現代國家嘅形成。雖然城市係工商業發展嘅產物，不過一般定義城市還須睇佢嘅社會發展成果──亦即形成市民共同體，喺呢個共同體入面，個人同社會息息相關，人參與社會，而唔係田園牧歌式嘅逍遙世外。

不過對行政來講，定義城市始終要啲量化得嘅基準。由於人口密度高、聚居規模大係城市同農村嘅顯著唔同之處，所以通常來講呢啲基準會係常住人口、人口密度、居住密度、職業構成比等等。而呢啲基準具體如何、唔同國有唔同。喺中國大陸，行政上分出咗「鄉村」同「城鎮」，而「城鎮」又再分爲「城區」同「鎮區」。所謂「城鎮」係要喺政區建制嘅基礎上、按規定劃出嘅地頭，而「城區」嘅政區基礎係市轄區同唔設區嘅市，而個規定係「街道辦事處所轄嘅居民委員會地域、以及城市公共設施、居住設施等連得到嘅其他居委會、村委會地域」，而「鎮區」嘅政區基礎係建制鎮，而個規定係「鎮所轄嘅居民委員會地域、以及鎮嘅公共設施、居住設施等連得到嘅其他村委會地域」。此外「鎮區」重可以係「常住人口三千人以上嘅獨立工礦區、開發區、科研單位、大專院校、農場、林場等特殊區域」。

而各國嘅城市定義，據有無明確人口下限分成兩種。無明確嘅有85國，其中有20國淨以首都爲城市，有27國以行政指定城市，有38國以重要程度來決定。實際上，有好多國家可以從法定地位睇出係咪城市地域，比如喺韓國，基本上市部屬於城市、郡部屬於農村。而有明確人口下限嘅國有81個，個下限大概喺兩千到一萬之間，當中以兩千同五千下限嘅最多，分別有23國同19國。以美國做例，唔同州嘅城市人口下限唔同，比如麻省嘅下限係萬二人，而馬利蘭州嘅下限係三百人，而總體上以2500人爲限；法國以2000人爲限；日本以5萬人爲限。各國之中，下限最低係烏干達，爲200人，最高係中華人民共和國，爲10萬人。

聚落形態
----

世界大部份地方，差唔多所有城市都有一個市中心。響一啲好大嘅城市，佢週邊都係市郊，帶有鄉村特色，有時都會叫埋做城市，所以，有時會介定城市爲「市中心」嗰部分。一般嚟講，城市都係由住宅區、工業區、同商業區組成嘅行政單位，有時可能佔好大面積。一個城市好大部份係屋嚟，唔同部分由基建連埋，好似馬路、地下鐵，同埋有唔同嘅交通路綫穿梭。城市未發展嘅地方，好可能只係淨返河同湖。城市研究一般都係人文地理嘅範疇。

城市同市鎮嘅分別
--------

城市同市鎮，唔同地方有唔同理解。有一啲會以某一個人口大小作分野。有一啲係用法定地位去分。有一啲係一個市鎮係會管幾個市鎮，佢嘅經濟同行政地位喺佢嗰區係最大嘅。雖然城市係包括好多個市郊市鎮，但係唔係用來形容幾個城市連埋嘅地區。

註
-

1. ↑  城市嘅規模往往大啲，不過要幾大先爲之「城市」，各國定義唔同，所以同等規模，可能呢國屬市鎮，嗰國變城市。
2. ↑  呢個係一般情況而言。一啲大村、鎮照樣可以有好高嘅人口密度。
3. ↑  一般情況而言，城市嘅社會、政治、經濟影響力大啲。不過呢個「緊要程度」亦可以係其他意義，比如打仗時，兵家必爭嘅鎮仔就會顯得好緊要。

攷
-

1. 1 2  中國社區建設展示中心：城市社區的主要特徵[*失咗效嘅鏈*]
2. ↑  據2006年3月10號中國國家統計局發佈嘅《關於統計上劃分城鄉的暫行規定》
3. 1 2 3 4 5  中國評論學術出版社：世界各國城市化水平對比問題
4. ↑  "Census BureauPlaces" (PDF). 原著 (PDF)喺2014年10月31號歸檔. 喺2014年6月17號搵到.
5. 1 2 3 4  東方早報：理性看待和實施「撤縣設市」[*失咗效嘅鏈*]

|  |  |
| --- | --- |
| 權威控制 | 
* LCCN: sh85026130
* GND: 4056723-0
* BNF: cb11933792m（資料）
* HDS: 007875
* NDL: 00573347
* NKC: ph115399
* BNE: XX525968

 |
樂園內真人扮主角
主題公園火車仔
《**粉紅豬一家親**》係英國卡通片，由Hasbro Entertainment（前身係Contender Entertainment Group同Rubber Duck Entertainment）同Astley Baker Davies製作，角色大多數動物擬人。佢英文本名**Peppa Pig**，亦都係主角名，豬女細蚊來。唔同地方有唔同唐字名，香港傳統上叫《粉紅豬一家親》，臺灣叫《**粉紅豬小妹**》，大陸叫《**小猪佩奇**》。首次廣播2004年5月30號，有7季。一共有過180個國家播放。香港有廣東話播放。

主角一家，主角加豬爸、豬媽再加細佬佐治。有返遊戲班，先生同書友，都係哺乳動物，有十零種。有時會加上角色父母加祖輩。亦有其他哺乳動物做其他角色。另外有少量以蔬菓做角色，如薯仔先生。故仔有時突顯動物習性，如豬就玩泥漿，兔食紅蘿蔔咁。

一節故仔唔長，五分鐘左右。多數日常，多數輕鬆，結尾開開心心。

有唔少周邊產品，好似嘢玩、毛公仔、電子遊戲、書咁，甚至有大富翁。主題公園都有幾個。

片中唔少顛倒現實，顛倒男女，着力消除男女刻版。如義務消防隊為幾個亞媽。如兔女士萬能，全職，有無數工份，甚至去揸直升機救人。豬爸有大肚腩，畀個母女取笑。個女成日笑亞爸蠢，然而豬爸好似聖人咁，無論乜都包容，一笑置之。女人多數強勁，男人睇起來無用，有時搞笑。有時評為左翼女性主義宣傳。然而片中又有另一啲刻版，如家家都住間屋都喺山頂，家家都一家四口兩個細蚊仔女，亞媽都喺屋企，夫妻無交流。

註
-

1. ↑  香港NowTV採用《粉紅豬一家親》。
2. ↑  香港電視台ViuTV播呢套卡通片都係叫《粉紅豬小妹》，而呢個名亦畀一啲香港商家採用。

攷
-

1. 1 2  〈粉紅豬一家親〉.
2. ↑  "Peppa Pig moved from Labour event". *BBC News*. 27 April 2010. 喺10 April 2012搵到.
3. ↑  "Is Peppa Pig a Feminist Cartoon? Yes and it's pretty freaking amazing".
4. ↑  "Accused: Peppa Pig, a tool for dangerous feminist left-wing propaganda".
5. ↑  "Sean Moncrieff: Is Peppa Pig a fat-shaming Feminazi? Peppa tells Daddy Pig he's silly and has a big belly: a relentless stream of derision".
**麥詩敏**（英文：**Gloria Mak**，1992年2月27號—）曾經係香港無綫電視嘅記者、新聞報導員，食素，做過無綫新聞台首席主播。2023年10月過檔有線電視旗下奇妙電視嘅HOY TV，宜家係HOY TV飲食節目《健康寧飲食》三位女主持人之一。2024年1月尾宣佈做埋《健康關注組》嘅主持，2月開始做埋香港電台《盤點政策》第三輯嘅主持。

簡歷
--

麥詩敏阿爸係前《警訊》主持麥振江 (曾客串電影《對倒》，戲中扮演一位總警司)。

麥詩敏小學至中學讀德望學校，預科讀英國Talbot Heath School，大學喺香港科技大學工商管理系畢業。佢2009年客串過香港電台《警訊》模擬片段嘅角色。2012年同2014年，佢分別做過迪士尼同路威酩軒實習生。2015年4月加入無綫新聞做互動新聞台主播，12月開始主持《天氣報告》，2016年6月開始主持《星期日香港早晨》。
2023年6月正式離開TVB同無綫新聞台。

搞笑嘢
---

2015年6月19號，麥詩敏報道新沙士嘅新聞嗰時食螺絲，將「中東呼吸綜合症」讀成「中東呼吸中級綜合 呼吸中東 呼 中級呼吸 中東呼吸綜合症」。

演出
--

### 電視節目（HOY TV）

* 2023年：《健康寧飲食》主持
* 2024年：《健康關注組》主持（第3季加入）

參考
--

1. ↑  〈「中東呼吸綜合症」好難讀！TVB主播示範「急口令」〉. 《香港新浪》 (香港中文). 原著喺2018-06-11歸檔. 喺2018-07-04搵到.
2. ↑  〈隔牆有耳：TVB主播又玩急口令〉. 《Apple Daily 蘋果日報》. 原著喺2020-03-15歸檔. 喺2018-07-04搵到.

出面網頁
----

* 麥詩敏嘅facebook頁（私人帳戶）
* 麥詩敏嘅facebook頁（粉絲專頁）
* 麥詩敏嘅Instagram頁
一九五九年羅馬尼亞郵票紀念佢
紀念碑
太空衣
**吠**，蘇聯狗一隻，狗毑，世界第一隻動物上太空，第一隻行軌道環繞地球，音名**黎卡**。原本莫斯科街頭雜種狗流浪狗，嚴寒都自己生存到，而畀人揀做大空狗。蘇聯太空狗之一，喺升人上太空之前，少重力，多輻射，要監測動物能否上太空。

一九五七年十一月三號，紀念十月革命四十周年，佢搭太空船兼人造衞星伴侶二號，飛行到低軌道，一直傳送佢生命特徵，模疑人上太空情況。倉內窄同有鍊限住，只得企坐同瞓。有七日糧，有收屎尿。有供氧，有吸二氧化碳，過十五度會有風扇吹涼。

當時技術所限，有去無回，必死。飛咗五到七個鐘，環繞第四轉嗰陣，過熱中暑而死。佢死時兩三歲，重五公斤。早年蘇聯宣稱，話佢缺氧前安樂死。而真正死時死因，到二〇〇二年十月先公佈。二〇〇八年為佢設紀念碑。

伴侶二號，飛咗五個月，飛咗二千五百七十圈。一九五八年四月十四號，帶住佢條屍，跌落大氣層焚燬。

佢上太空軌道之前，已經有唔少實驗狗飛，祇不過未及軌道。

名
-

俄文寫**Лайка**，話佢吠得大聲，因而叫**吠**，拉丁字母寫**Laika**。佢之前有其他名，俄文Кудрявка，即**卷仔**，又俄文**Жучка**，**蟲仔**，又**Лимончик**，**檸檬仔**。

攷
-

1. ↑  David Williams (2007). "Inappropriate/d Others: or, The Difficulty of Being a Dog". *MIT Press Journals*. 1 (T193) (51): 92–118. doi:10.1162/dram.2007.51.1.92.
搞清楚 呢篇嘢講嘅係畀咗錢嘅証明。
* 想搵離開地面嘅動作，請睇「**飛**」。
* 想搵離開地面嘅運輸方式，請睇「**航空**」。

2011年香港動漫電玩節飛
港鐵成人單程飛
香港舊式戲飛
茶樓等位飛仔
**飛**，書面語叫**票**、**入場券**，係一種入場証明，通常都要畀錢，例如用嚟：入閘搭車、睇戲、睇演唱會或進入其他收費活動場地等。有啲免費活動需要限制入場人數，都需要先向主辦單位攞飛。

飛通常係紙造，有兩部分，入場嗰陣時工作人員會搣走短嗰部份，剩低嘅部份叫飛尾。亦有啲係膠造，飛嘅背面有磁帶，用喺自動入閘機。

飛出自唐朝「飛錢」。飛錢係類似而家嘅支票。唐朝嗰時，商賈嫌帶真金白銀出入好重，易俾人打劫，就稟報朝廷，想以飛錢代真金白銀。《新唐書食貨四》「時商賈至京師，委錢諸道進奏院及諸軍、諸使富家，以輕裝趨四方，合券乃取之，號飛錢。」所謂飛錢，係要揸住飛尾，去進奏院，對返飛頭，先兌得返做真金白銀。呢種飛尾對飛頭嘅做法叫「合券」。由於唔使自己運錢，揸飛仔就可以喺第二處攞錢，啲錢好似曉飛咁，唐朝嘅支票就叫做飛錢喇。

名
-

香港之前係英國殖民地，香港人鍾意將英語粵語混合使用，就將英文諧音變成粵語口語，講講吓就變成粵語嘅一種。而買票講成「買飛」，「飛」字應該係英文fare（費用）演變而成，由英文發音相近生成嘅粵語詞語。

另一個講法係，舊時廣東一帶，粵劇盛行，每逢有戲班公演，都爭住買票，情況混亂。有啲壞人霸住售票處，唔俾市民接近，如果想買票嘅話，就要畀錢班壞人嘅同伴，再由同伴大聲叫壞人將嗰啲票拋過嚟，由於啲票飛嚟飛去，大家就將票子改稱為「飛子」，再簡稱為「飛」。

飛仔
--

其他意思，睇飛仔。
**飛仔**，排隊用，有冧巴嘅紙仔，叫到冧巴揸飛嘅人得到相關嘅服務，例如食肆等位。

飛嘅種類
----

* 車飛
* 火車飛
* 電車飛
* 地鐵飛
* 船飛
* 戲飛
* 演唱會飛
* 六合彩飛
* 機票：呢個係特別例子，唔叫做「機飛」，因為會產生誤會，所以就用返書面語嘅「票」字。

睇下
--

* 票
* 券
* 咭
* 証

參考
--

1. ↑  粵語裏為什麼說「票」叫做「飛」?
呢篇文講2016年成立到而家嘅組織。想搵2012-2014年存在嘅同名組織嘅話，請睇「**日本維新會 (2012-2014年)**」。
**日本維新會**（日文：日本維新の会；英文：Japan Innovation Party）係日本嘅一個政黨，簡稱**維新會**。維新會標榜自己嘅立場係改革保守，依家嘅黨代表係馬場伸幸。維新會嘅起源係大阪維新會，所以維新會一直喺大阪，以至近畿地方有好高嘅支持度。

黨史
--

2010年4月19號，當時嘅大阪府知事橋下徹同埋當地一啲有志一同嘅議員組成咗大阪維新會，呢個就係日本維新會嘅母體。到2011年，大阪維新會第一次參選地方選舉就大有斬獲，為佢哋向國政選舉進發打咗支強心針。2012年，大阪維新會決定參加呢年舉行嘅眾議院選舉，先後同日本創新黨、太陽黨合併，加強大阪以外嘅勢力，最後維新會成為眾議院第三大黨。不過兩年後，黨內大老石原慎太郎同橋下徹因為立場唔同而分裂，橋下嗰一邊就成立咗維新黨。又過咗年幾（2015年），維新黨又因為係咪要同民主黨、共產黨呢啲左翼政黨合作而分裂，反對嘅一方（例如橋下徹等人），就成立咗依家嘅日本維新會。不過初時個名叫做「おおさか維新の会」，中文即係「大阪維新會」，到2016年8月改做依家個名。

2017年7月，東京都舉行知事同議會選舉，由自民黨退黨參選嘅小池百合子當選知事一職，而佢所帶領嘅都民第一會亦都喺議會入面大勝，掀起一陣「小池旋風」。當時維新會未有明確支持小池，喺議會選舉就喺苦戰下守住一席。另一方面，執政自民黨喺東京都一戰大敗，開始感覺到有執政壓力。到9月25號，自民黨以北韓飛彈威脅為由解散國會。呢次選舉，維新會就同小池臨急臨忙成立嘅希望之黨結盟，講好咗希望之黨唔會喺維新會地頭──大阪參選，而維新會亦都唔會喺希望之黨地頭──東京參選。不過，今次選舉結果唔係太好，維新會喺地頭大阪由14席跌到11席，普遍認為同維新會冇咗橋下領導、同希望之黨合作效果唔好、新成立嘅立憲民主黨扯走一部分票都有關。

2021年，維新會喺嗰年嘅眾議院選舉入面大勝，有41席，喺大阪更加攞到19區當中嘅15區（剩下4區係公明黨出選嘅選區，維新會有默契唔會派人出選），一躍成為眾議院第三大黨。

2022年黨代表松井一郎宣佈，喺2023年大阪市長任期完咗之後就會退出政壇，並且喺7月參議院選舉之後就辭任黨代表。遺缺有3個人競爭，包括馬場伸幸、足立康史同梅村美穗。一開始馬場嘅提名人數已經有306人，領先另外兩個人好多，最後馬場以大比數差距當選新任黨代表。

參考
--

1. ↑  〈橋下氏不在補えず…「何で希望と組んだんや」罵声浴びた候補　維新低調に「崩壊の始まり」指摘も〉. 産経新聞. 2017-10-24. 原先內容歸檔喺2021-03-03. 喺2018-01-22搵到.

| * 睇
* 傾
* 改
日本 日本政黨 |
| --- |
| 符合正式政黨條件嘅組織 | 

|  |  |
| --- | --- |
| 執政黨 | 
自由民主黨 · 公明黨
 |
| 在野黨 | 
立憲民主黨 · 日本維新會 · 日本共產黨 · 國民民主黨 · 令和新選組 · 參政黨 · 社會民主黨 · NHK黨
 |

 |
| 院內會派 | 
沖繩之風 · 碧水會
 |
2003年，寬仁親王響高輪格蘭王子大飯店發表演講
由左手面開始係寬仁、阿媽百合子、細佬宜仁、家姐甯子
**寬仁親王**（日文：ともひとしんのう*Tomohito shin nō*，1946年1月5號—2012年6月6號）係日本皇室前成員，三笠宮崇仁親王大仔，生前係日本天皇第六順位繼承人，尊稱係「寬仁親王殿下」，花名「鬍子殿下」。

響2012年因為末期喉癌而死咗，終年六十六歲。

雖然佢係崇仁親王大仔，本身係要繼承三笠宮當主地位，但係因為佢先前成立「三笠宮 寬仁親王家」，從三笠宮分家，實際上已經唔屬於三笠宮；再加上佢比老豆崇仁仲要早四年死，所以佢嚴格嚟講係唔屬於三笠宮。

生平
--

1946年1月5號佢響神奈川縣三浦郡葉山町三笠宮御假寓所出世，係崇仁親王同親王妃百合子共同嘅第二個細路，第一個仔。

佢先後入讀聖心女子學院幼稚園、學習院初等科、學習院中高等科，最後入讀學習院大學。響老豆嘅「放任主義」教育下，寬仁自細就唔重視成績，鍾意運動多過讀書。

1966年，由於佢已經夠二十歲，所以就行成人禮，獲封菊花大綬章。

1968年，學習院大學法學部政治學科畢業，攞到政治學士學位。響同年4月去到1970年8月嘅兩年間，佢到英國嘅牛津大學留學，係二戰後第一位出國留學嘅日本皇室成員。留學初期英文差過嚿屎，淨係聽得明某啲日常用語，後嚟先至有改善。佢響留學期間曾經同當時係英國王儲嘅查理斯三世同佢老豆愛丁堡公爵菲臘親王見面。

1970年攞到學位之後返日本，後嚟佢亦有份參加1972年冬季奧林匹克運動會同埋嬒沖繩搞嘅1975年世界博覽會。

受到三伯父高松宮宣仁親王影響，寬仁親王都積極參加公共事務，特別關心傷殘人士活動。另外因為留過學，所以亦對國際事務有興趣，曾經出任日英協會名譽總裁。

由於佢認為皇室成員身份有好多框架困住，令到佢曾經響1982年發表「皇籍脫離發言」，引起轟動。大伯昭和天皇就同佢講：「唔好辜負人民對皇室嘅期望，要努力實現佢哋嘅願望。」後嚟寬仁都冇脫離皇室。

### 病歷

屋企
--

老婆：信子（麻生太郎細妹）

* 大女：彬子女王
* 細女：瑤子女王

攷
-

1. 1 2  〈三笠宮家の寛仁さま逝去 66歳、ヒゲの殿下（写真＝共同）〉. 《日本経済新聞 電子版》 (日文). 喺2020-06-18搵到.
2. ↑  〈日本寬仁親王逝世 享年66〉. *www.yahoo.com* (中文). 喺2020-06-18搵到.`{{cite web}}`: CS1 maint: url-status (link)
**超級馬利奧-決擇傳奇**（粵拼：ciu1 kap1 maa5 lei6 ou3 kyut3 zaak6 cyun4 kei4；英文：**Super Mario Bros. Crossover**），第個名係**亂入馬利奧**（lyun6 jap6 maa5 lei6 ou3）或**混合界馬利奧**（wan6 hap6 gaai3 maa5 lei6 ou3）；係一部由際帕夫利拿（Jay Pavlina）同澤羅賓臣（Zach Robinson）、馬夫華倫德（Mathew Valente）等一系列嘅人一齊整嘅一部Flash遊戲。入面嘅界面同傳統嘅超級馬利奧紅白機系列差唔多噉，但唔一樣嘅係，入面多咗好多任天堂遊戲公司出嘅紅白機遊戲角色響度，而且重可以玩得，甚至可以換第個界面。呢個遊戲最初喺2010年4月27號率先喺Newgrounds發佈，而家最新版本係2013年12月27號發佈嘅3.1.21版。

敘述
--

呢款遊戲嘅曬士先至得唔夠10MB到，但係入面有好多個角色喺馬利奧世界入面猛咁打，而且啲關卡場景、設施、敵人同關界、路線基本上都差唔多。而佢嘅爆機目標都係一樣，就係類似馬利奧系列救返公主噉。

史
-

超級馬利奧-決擇傳奇喺出版初期，際帕夫利拿（Jay Pavlina）同澤羅賓臣（Zach Robinson）、馬夫華倫德（Mathew Valente）等一系列嘅人喺2009年1月分別喺布剌治遊戲音樂網（Blargg's Game Music）度收集咗一系列嘅馬利奧全集音樂同聲效，又喺遊戲入面收集咗一大堆同FC遊戲機版超級馬利奧嘅素材圖返嚟，跟住用咗Adobe Flash CS5嘅ActionScript 3代碼嚟寫咗個遊戲。結果喺15個月之後（2010年4月27號）率先喺Newgrounds發咗出街，而且出咗街之後嘅第一日，就收到12000瀏覽量同頁面連續6個鐘頭在線嘅記錄，同時重破咗嗰時Newgrounds網站嘅瀏覽量同連續在線嘅紀錄。而呢個遊戲最初嗰時嘅1.0版先至得6位角色揀，直到1.2版先至加咗個SOPHIAⅢ角色入去。

喺2012年2月9號發佈嘅2.0版入面重加咗路易基同巴斯嘅角色，同時界面重加咗超馬2代同3代嘅界面圖入去。不過時隔48日（2012年3月29號），澤羅賓臣將呢個遊戲加咗FC超級馬利奧嘅失落關卡地圖同2代地圖入去，同時重加咗一大堆所屬遊戲角色嘅道具入去，重宣佈咗係3.0版。

而3.1版嘅下載版出現咗唔可以入去遊戲嘅情況，後嚟作者喺3.1.2版先至修復咗呢個問題。

角色
--

呢個遊戲從第一版開始，最先得6個角色；到咗1.2版就變成7個角色；喺2.0版發佈咗之後就變成10位角色。

| 粵語譯名 | 遊戲出嘅角色名 | 遊戲出處 | 效果同技能 |
| --- | --- | --- | --- |
| 馬利奧 | MARIO | 超級馬利奧 | 可以踹怪，攞咗花之後就識發子彈。跳嘅高度一般。 |
| 路易基 | LUIGI | 超級馬利奧 | 可以踹怪，攞咗花之後就識發子彈。跳嘅高度比較高。 |
| 靈 | LINK | 薩爾達傳說 | 用嘅係劍攻擊，有定怪功能。攞咗花之後重有遠程攻擊劍技能。佢重有放炸彈或掟飛鏢嘅特殊技能 |
| 龍隼 | RYU | 忍者外傳 | 劍攻擊，識爬墻。喺有飛鏢嗰時重識發好多種飛鏢都得。 |
| 沙麥斯 | SAMUS | 銀河戰士 | 發單個炮彈（冇攞道具係短程，攞咗蘑菇係遠距離，攞咗花係大範圍），重有特殊直線射擊功效。 |
| 璽民·比爾文迪 | SIMON | 惡魔城 | 識二級跳同鞭打嘅技能，有掟嘢道具嘅話重識發動掟嘢攻擊。 |
| 洛克人 | MEGA MAN | 洛克人 | 發單個炮彈，攞咗蘑菇重識厝氣發射大炮，攞咗花之後重識發射特殊炮彈。跳嘅高度比較矮。 |
| 巴斯 | BASS | 洛克人 | 發連續炮彈同二級跳，攞咗花之後重識發動特殊技能。跳嘅高度比較高。 |
| 比爾賴渣 | BILL | 魂斗羅 | 發連續炮彈，攞咗蘑菇係渣級炮彈，攞咗花係勁級炮彈（可以切換炮彈）。 |
| 蘇非亞三號 | SOPHIA Ⅲ | 超惑星戰記 | 發連續炮彈，攞咗蘑菇係識半佬懸空飛，攞咗花之後重識發三岔或追蹤導彈同黐墻或天花板度行。 |

攷
-

1. ↑  "Credits". 原著喺2014年8月3號歸檔. 喺2015年6月8號搵到.
2. ↑  "Exploding Rabbit Wiki". 原著喺2014年10月24號歸檔. 喺2015年6月8號搵到.
3. ↑  "Exploding Rabbit Website". 2010. 原著喺2010-05-20歸檔. 喺2010-05-26搵到.
4. ↑  "Game release blog". 2010. 喺2010-05-26搵到.
5. ↑  "Newgrounds page for game". 原著喺2015年6月10號歸檔. 喺2015年6月8號搵到.
6. ↑  Pearson, Craig (2012-02-09). "Mario, Ryu and Bob Too: Super Mario Crossover 2 Out". Rock Paper Shotgun. 喺2012-02-09搵到.
7. ↑  Plunckett, Luke (2012-01-16). "Play Mario as Samus, Simon Belmont and Mega Man. Again!". Kotaku. 喺2012-01-16搵到.
8. ↑  "Official - SMB Special vs. Lost Levels". Exploding Rabbit Forums. 原著喺2014年1月18號歸檔. 喺2015年6月8號搵到.

出面網頁
----

* 超級馬利奧-決擇傳奇官網 （英文）
* 超級馬利奧-決擇傳奇 2.0版嗰時嘅網站 （英文）
* 超級馬利奧-決擇傳奇 最初版嗰時嘅網站 （英文）
**王詠珩**（Wing Wong，1993年9月29號—），係香港模特兒兼藝人，2017年代表香港去東京參選國際小姐。2018年代表香港到三亞參選世界小姐。係少數成功代表香港參選兩項大型國際性選美嘅女藝人。

簡歷
--

王詠珩中學讀瑪利曼中學，大學到英國修適士大學讀媒體研究，之後進修有關遊戲治療嘅課程，做咗遊戲治療師。

佢中學時期開始兼職做模特兒，為唔同牌子拍過廣告，例如7-11、麥當勞、KFC同中銀香港銀行，2015年畢業後返香港做全職模特兒，主要都係拍廣告。

2022年佢參與ViuTV選美真人騷《尾二一屆口罩小姐選舉》，代號「師姐」，最後攞到「最佳自選造型獎」同觀眾投選嘅「網絡最受歡迎大獎」兩個獎，但總排名三甲唔入，只係得第4名。

演出
--

### MV

* 2017年：黃劍文《我們的》

### 電視節目（ViuTV）

* 2017年：《ViuTV 2018》司儀
* 2018年：《Good Night Show 全民星戰》參賽者
* 2022年：《尾二一屆口罩小姐選舉》參賽者（師姐）
* 2023年：《夏の競技》 應援團

### 電視劇（ViuTV）

* 2019年 ：《理想國》—《極樂太平山》 飾演 Lisa

### 其他活動

* 2018年：以嘉賓身份出席三亞第一屆舉辦嘅國際電影節，踏上紅地毯
* 2019年：擔任星加坡知名美容牌子Beauté Science嘅香港品牌大使

出面網頁
----

* 王詠珩嘅facebook頁
* 王詠珩嘅Instagram頁

|  |  |
| --- | --- |
|  | 呢篇同香港藝人相關係楔位文。歡迎幫維基百科擴寫佢。睇 • 論 • 改 • 歷 |
**奇雲費迪蘭**（**Kevin Earl Federline**，多數就咁叫**Kevin Federline**，或者**K-Fed**，1978年3月21號—）係美國一職業舞蹈員、模特兒、演員、rapper（說唱歌手1）。

背景
--

### 伴舞藝員

Federline 係做歌手嘅伴舞入行，合作過嘅有：Christina Milian、\*NSYNC、Justin Timberlake、P!nk、Michael Jackson、Destiny's Child、樂隊LFO同埋佢前妻 Britney Spears。

### 音樂

未同Britney Spears離婚前嘅 Federline 都重未係一個歌星，而且無乜識佢，自從佢搞大咗Britney Spears個肚，就以Britney Spears老公身份進軍樂壇，第一首歌**Lose Control**（失控），走Hip hop路線，喺"Teen Choice Awards"首度演出，美聯社評論認為佢演出落力，睇得出佢喺樂壇發展嘅誠意，但係Hip hop樂迷社群入面就唔多同意，XXL雜誌總編輯 Elliot Wilson 就認為 Federline 嘅音樂只係玩玩吓，根本就笑死人。

Federline 最先喺2006年年頭推出細碟 PopoZão，同年10月31號推出處女大碟**Playing with Fire**（玩火）。

### 模特兒工作

### 電視演出

### 職業摔角

個人
--

喺美國加利福尼亞州出世。細個嗰陣，流落街頭嘅Kevin曾經學跳霹靂舞（Breakdancing），因而有一技旁身，大個咗之後做過 Pink、Destiny's Child、'N Sync，甚至Michael Jackson嘅舞蹈員。

但Kevin最出位之作，莫過於係同流行樂壇女神級巨星Britney Spears喺2004年8月18號閃電結婚。問題係佢之前已經係演員Shar Jackson嘅老公兼生咗兩個細路，為咗同Britney Spears結婚而同Shar Jackson離婚。Shar Jackson喺訪問入面講到呢件事咁話：「it wasn't like just breaking up a relationship. It was like breaking up a family.」

佢以自己同Britney Spears嘅關係而成名，由於佢搞大咗Britney Spears個肚而令Britney Spears要退出樂壇，而且生完第一個立即又生第二個，搞到引起公憤，傳媒同佢起咗個花名叫 K-Fed，又揶揄佢做 Mr. Spears（Spears先生），甚至叫佢做「軟飯王」，喺2006年出**Playing with Fire**（玩火）大碟，諗住脫離「軟飯王」行列，點知呢個時間Britney Spears又話要同佢離婚。

喺2006年11月7號，Britney Spears 決定同 Federline 離婚，問題係條友如果唔係因為Britney Spears同佢無乜嘢好講。雖然佢推出**Playing with Fire**大碟諗住唔靠女人自力更生，重請到Hip-Hop界金牌監製Kanye West幕後發功，不過評論就認為成隻碟啲歌真係好普通，無乜特別，唯一賣點只係佢同Britney合唱嘅Crazy。

唱片
--

* *Playing with Fire* (2006年10月31號)

參考
--

1. ↑  〈存档副本〉. 原著喺2007年1月10號歸檔. 喺2007年1月3號搵到.
2. ↑
3. ↑  〈存档副本〉. 原著喺2018年12月15號歸檔. 喺2007年1月3號搵到.
4. ↑  Kevin Federline 玩火
5. ↑
6. ↑  Britney再離婚，當眾斥「軟飯王」老公無用

註解
--

* 註 1: Rapper係Hip hop文化中Rapping部份，Rapper就係指唱呢啲Rapping嘅歌手，亦有人叫做說唱歌手，因為呢種音樂係以好似講嘢咁樣形式嚟表達。

拎
-

* Official site
* Kevin Federline Fanclub
* Video of Kevin Federline at rehearsals.com
* Kevin Federline喺互聯網電影資料庫嘅資料（英文）
《**3 分鐘熱度**》（英文：**3 Mins ENnews**）係香港MakerVille製作嘅娛樂新聞節目，而家逢禮拜一到五23:55－00:00喺ViuTV播。

主持陣容
----

* 文桂琪（2020年6月8號到2023年2月）
* 温穎琦（2023年2月7號起）
* 王心兒（2023年2月10號起）
* 陳詩晴（2023年11月起）

播映安排沿革
------

節目前身係《十五分鐘熱度》同《十五分鐘熱度 Plus》。2020年頭受武漢肺炎香港疫情影響，ViuTV一度停播娛樂新聞，到6月8號重新以「3 分鐘熱度」名義復播娛樂新聞，做咗《今晚趁熱食》嘅其中一個環節，並由10月26號開始正式分拆成獨立節目，逢禮拜一到五19:55－20:00喺ViuTV播。

隨住10月26號首播嘅《娛樂 ON AIR》只係播咗三個禮拜就被腰斬，「3 分鐘熱度」重新畀11月16號起接檔嘅《轉機 ON AIR》納入返做節目環節，唔再獨立播出。接檔《轉機 ON AIR》嘅《囝囝囡囡730》亦係同樣嘅安排，都係節目完結前嘅一個環節（例外情況係2021年5月12日至14日就喺19:55播出嘅《ViuTV 5周年電視賞大抽獎》內播出）。由《囝囝囡囡730》第30集開始，「3 分鐘熱度」嘅網上重溫獨立拆返出嚟，會員可以重溫最近半年嘅集數。2022年由5個節目組成嘅《MM730》系列接檔，繼續沿用上述嘅安排。

2023年起部份專訪足本片段會以《Interviu》嘅名義上載到官方網絡平台及Facebook專頁重溫，同年11月20號開始接檔《MM730》嘅《造星唔造星？》播出，「3 分鐘熱度」再次分拆成獨立節目，逢禮拜一到五19:55－20:00喺ViuTV播。

2024年2月12號同13號，因農曆新年關係，「3 分鐘熱度」停播兩日，2月14號起，「3 分鐘熱度」改喺逢禮拜一到五23:55－00:00喺ViuTV播。

註
-

1. ↑  2022年4月底前標示香港電視娛樂製作
2. ↑  類似之前亞洲電視新聞時段嘅環節《群星情報站》。

出面網頁
----

* ViuTV：3 分鐘熱度
王室情婦係一個非官方稱謂，歷史上用嚟指君主或其繼承人嘅婚外情人，負責提供一定服務，例如性關係或浪漫關係、 陪伴或建言，以換取安全、頭銜、榮譽、同埋宮庭內重要地位。所以，一啲情婦因而獲得大量權力，成為宮庭幕後嘅力量。 王室事實上流行以政治同埋家世考量而進行聯姻，令君主喺擇偶方面只有唔大嘅選擇空間。

  

王室情婦呢個頭銜從來都唔係正式嘅，同埋大部份情婦都有正式原因而留喺宮庭入面，例如作為王室室女成員嘅女侍從或伴娘，或王室子弟嘅監護人。但係佢哋嘅真正地位通常係公開嘅秘密， 同埋正式同非正式嘅政治權力之間，喺早期嘅法國宮庭係冇真正嘅分野. 從十五世紀以嚟，喺日漸強大嘅法國，首席情婦獲得一個非正式嘅頭銜「官方情婦」（法文：maîtresse-en-titre)，連同獲得喺宮殿內嘅住宅。一個首席情婦有時會被叫做「公開嘅情婦」（法文：maîtresse déclarée）。一個未被認識，較低影響力嘅王室情人會被認為係「小情人」（法文：petite maîtresse）。

  

1. ↑  "The king's mistress - a royal tradition" (英國英文). 2005-04-27. 喺2022-05-20搵到.
2. ↑  "In His Majesty's, Ahem, Service (washingtonpost.com)". *www.washingtonpost.com*. 喺2022-05-20搵到.
3. ↑  "In His Majesty's, Ahem, Service (washingtonpost.com)". *www.washingtonpost.com*. 喺2022-05-20搵到.
4. ↑  Little, Becky. "The Royal Mistress: Often the Most Powerful Person in a King's Court". *HISTORY* (英文). 喺2022-05-20搵到.
5. ↑  Revolutions, Age of (2021-06-07). "The Rise and Fall of the French Royal Mistress". *Age of Revolutions* (英文). 喺2022-05-20搵到.
6. ↑  Little, Becky. "The Royal Mistress: Often the Most Powerful Person in a King's Court". *HISTORY* (英文). 喺2022-05-20搵到.
7. ↑  Revolutions, Age of (2021-06-07). "The Rise and Fall of the French Royal Mistress". *Age of Revolutions* (英文). 喺2022-05-20搵到.
依幅圖描繪有個男人發現個細路女喺街頭凍死咗。
《**賣火柴嘅細路女**》（丹麥文：**Den Lille Pige med Svovlstikkerne**，大致係**帶住火柴嘅細路女**噉解）－又叫《**賣火柴嘅姑娘仔**》－係由安徒生寫嘅一個童話故事，出版於 1845 年。個故仔講一個賣火柴嘅細路女臨死前嘅經歷。

情節大要
----

以下係《賣火柴嘅細路女》嘅劇情大綱。

故仔發生喺一個凍冰冰、落大雪嘅元旦前夕夜晚。有一個好窮、連鞋都冇得著嘅細路女喺街頭賣火柴。佢打住冷震噉賣，但一枝火柴都賣唔出。佢開始驚，驚攞唔到錢返屋企會畀阿爸打。個細路女愈諗愈驚，唔想返屋企，同時街頭又凍啲路人又對佢不理不睬噉。佢感到好無助，而且佢對手凍到就快冇嗮感覺咁滯，於是佢就搵咗條巷仔坐低，將啲火柴逐枝逐枝點著，諗住噉做起碼可以取吓暖。

個細路女望實火柴嘅火，點知望吓望吓佢就開始見到各種嘅幻影：佢見到暖笠笠嘅火爐，跟住又見到望落好好味嘅燒鵝，仲有聖誕樹閃呤呤噉好靚。不過火燒燒吓就熄咗，而啲幻影就跟住消失。個細路女抬頭望上天，睇到一粒流星，醒起過咗身嘅嫲嫲話過：

「流星出現，表示有人就嚟要去天堂。」
然後個細路女點著下一枝火柴。出乎佢意料嘅係，佢竟然見到嫲嫲－嫲嫲係唯一一個會惜sek3佢嘅親人。佢好掛住嫲嫲，好想見到嫲嫲，唔想嫲嫲嘅幻影咁快消失，就一嘢將佢手上嘅火柴冚唪唥點著嗮。啲火柴燒到好光，彷彿好似夜晚突然變咗日頭噉。喺火光形成嘅幻影當中，佢見到嫲嫲上前嚟攬實佢，然後佢就跟住嫲嫲升咗上天，去到一笪冇寒冷、飢餓同恐懼嘅地方。

到咗第二朝，啲路人發現個細路女條屍－原來佢凍死咗。佢哋望到個細路女隻手揸住嗰一大扎火柴。

「冇陰功囉lo3，佢博嗮命想取暖。」
佢哋唔明，點解個細路女喺生命最後一刻面露微笑－因為佢去咗天堂同嫲嫲過新年。

版本差異
----

有啲版本話，火光入面嗰樣「好好食嘅嘢」係火雞唔係燒鵝。

睇埋
--

* 瀕死體驗
* 童話故事
* 安徒生童話
* 《快樂王子》

引咗
--

1. ↑  The Little Match Girl. *American Literature*.
2. ↑  Tatar, Maria (2008). *The Annotated Hans Christian Andersen*. W.W. Norton
3. ↑  英文版最後嗰段："She wanted to warm herself," the people said. No one imagined what beautiful things she had seen, and how happily she had gone with her old grandmother into the bright New Year."
4. ↑  《賣火柴的小女孩》 反思消費主義，Yahoo! 新聞。篇文有呢句：「劇中主角小女孩楚楚可憐，唱出段段動人的歌曲，其他演員如小仙女、小火雞等活潑可愛，載歌載舞，帶出聖誕的歡樂氣氛。」

拎
-


維基同享有多媒體嘅嘢：  
**賣火柴嘅細路女**

* THE LITTLE MATCH GIRL （英文），《賣火柴嘅細路女》一個英文譯版。
* Literature / The Little Match Girl （英文），TV Tropes 依頁講《賣火柴嘅細路女》。
盎格魯-撒遜人喺 5 世紀由歐洲大陸移居去英格蘭嘅遷徙路線圖
**盎格魯-撒遜人**（粵拼：on1 gaak3 lou5 saat3 seon3 jan4；英文：**Anglo-Saxon**）係由五世紀開始住喺英格蘭嘅一個族群。呢個族群源自由歐洲大陸（尤其係北歐）移居去英格蘭嗰度嘅日耳曼人（Germanic）部落以及佢哋嘅子孫，再加埋融入咗盎格魯-撒遜文化同語言嘅塞爾特人（Celts）。盎格魯-撒遜人可以話係現代英文圈嘅祖先：現代英文當中嘅字有差唔多成一半－包括咗好多日常生活常用嘅字－都係源自盎格魯-撒遜語言嘅，而現代英格蘭人同埋美加澳紐等英文圈國家嘅主體族群喺血統上都主要係盎格魯-撒遜人嘅子孫。

盎格魯-撒遜人嘅時代可以話係現代英格蘭雛形漸現嘅時代：英倫王國（Kingdom of England）就係由盎格魯-撒遜人喺 10 世紀建立嘅；喺五世紀至英倫王國初期，一路都有日耳曼人由歐洲大陸遷徙去英格蘭，而同時基督教完全噉喺英格蘭扎根，令盎格魯-撒遜人嘅法律同社會體制成形；古英文（現代英文嘅祖先）亦都係喺呢個時代成形嘅，而呢個時代嘅英格蘭仲出咗文學等嘅文化產物，開創咗英格蘭嘅獨有英文文化。

睇埋
--

* 日耳曼語言
* 英文

參考文獻
----

* Hamerow, Helena; Hinton, David A.; Crawford, Sally, eds. (2011), *The Oxford Handbook of Anglo-Saxon Archaeology*. Oxford: OUP, ISBN 978-0-19-921214-9
* Higham, Nicholas J.; Ryan, Martin J. (2013), *The Anglo-Saxon World*, Yale University Press, ISBN 978-0-300-12534-4

攷
-

1. ↑  Hamerow, Helena; Hinton, David A.; Crawford, Sally, eds. (2011), *The Oxford Handbook of Anglo-Saxon Archaeology*, Oxford: OUP.
2. ↑  Higham, Nicholas J.; Ryan, Martin J. (2013), *The Anglo-Saxon World*, Yale University Press
3. ↑  Higham, Nicholas J. and Martin J. Ryan. *The Anglo-Saxon World*. Yale University Press, 2013. p. 7.
4. ↑  Richard M. Hogg, ed. *The Cambridge History of the English Language*: Vol 1: the Beginnings to 1066 (1992).

拎
-

* 維基同享中有關盎格魯-撒遜人嘅資源類
《**夜校**》係2023年上畫嘅喜劇港產片，由 張天賦、凌文龍、葛民輝、詹瑞文、郭奕芯、李靜儀、黃曦誼、陳伊霖、方泳琳、吳肇軒、徐浩昌、羅浩銘、黎學勤主演，劉翁執導。故仔用夜晚嘅荒廢校園做背景。

故事大綱
----

⼀個無業遊⺠同雙失發明家（MC 張天賦 及 凌⽂龍飾）竟綁架咗城中⾸富嘅遺體，勒索三億，更將遺體收埋喺⼀間廢校入面。呢個荒唐嘅計劃原本進⾏得天衣無縫，但點估得到同⼀晚，同⼀間廢校，偷屍孖寶竟遇為阿爸報仇⽽綁架社團龍頭嘅⿊幫⼆代⾔仔（吳肇軒飾）；五個遊走廢校做靈探直播嘅靚女主播（黃曦誼、陳伊霖、李靜儀、郭奕芯、⽅泳琳飾）。各懷⿁胎嘅三幫⼈不約⽽同咁聚集廢校，展開⼀場爆笑困獸⾾。究竟偷屍孖寶嘅計劃會唔會被揭穿？最後⼜可唔可以順利勒索到三億贖⾦？

演員表
---

### 主要演員

* 張天賦 飾 司徒
* 凌文龍 飾 阿簡
* 葛民輝 飾 一叔
* 詹瑞文 飾 龍少
* 郭奕芯 飾 Miss 高高
* 李靜儀 飾 Jodie
* 黃曦誼 飾 晴子
* 陳伊霖 飾 神婆小楠
* 方泳琳 飾 細V
* 吳肇軒 飾 言仔
* 徐浩昌 飾 明仔
* 羅浩銘 飾 漏口
* 黎學勤 飾 Trivago

### 特別演出

* 陳紫萱 飾 阿簡女友

### 友情客串

* 林盛斌
* 小肥
* 泰山
* 詹朗林
* 張敬仁
* 張明偉
* 暗網仔
* 可宜
* 陳定幫

出面網頁
----

* 《夜校》喺WMOOV電影嘅資料
九龍巴士213M線
**九龍巴士213M線**係香港九龍巴士一條來往安泰邨同藍田站嘅循環巴士線，途經寶琳路、秀茂坪道、將軍澳道呢啲地方。

佢服務時間由朝早5點到凌晨2點，長21個鐘，服務時間僅次於城巴5B線，同時佢係服務安達臣道發展區頭一條專營巴士路線。

佢另有朝早特別班次**九龍巴士213S線**，循環來往觀塘安達邨同藍田站。

歷史
--

2015年1月，運輸署向觀塘區議會交通及運輸委員會發表《安達臣道公共房屋發展計劃公共運輸服務的建議安排》，建議開辦6條新巴士線，其中4條打算公開招標決定營辦公司，包括呢條線。2016年運輸署宣佈，招標嗰4條線都由九巴投到。呢條線編號定做213M。

* 2016年6月4號：213M線開辦，嗰時係來往安達邨同藍田站嘅循環線。
* 2017年6月29號：路線延至新入伙嘅安泰邨，總站喺安泰商場對開。另外加開朝早特別班次213S，路線同213M開辦嗰時一樣。

行車路線
----

213M線經：安秀道（北行）、迴旋處、安秀道（南行）、安達巴士總站、安秀道（南行）、寶琳路、秀茂坪道、將軍澳道、鯉魚門道、啟田道迴旋處（掉頭）、鯉魚門道、將軍澳道、秀茂坪道、寶琳路、安秀道、安翠街同安秀道

213S線經：安秀道、寶琳路、秀茂坪道、將軍澳道、鯉魚門道、啟田道迴旋處（掉頭）、鯉魚門道、將軍澳道、秀茂坪道、寶琳路、安秀道、安翠街同安秀道。

車站一覽
----

Map巴士213M/213S線路線圖同埋停站位置
### 213M

| 安泰開 |
| --- |
| **站號** | **車站名** | **位置** |
| 1 | 安泰巴士總站 | 安泰巴士總站 |
| 2 | 安達邨愛達樓 | 安秀道 |
| 3 | 安達巴士總站 | 安達巴士總站 |
| 4 | 寶達邨 | 寶琳路 |
| 5 | 秀茂坪邨秀暉樓 | 秀茂坪道 |
| 6 | 藍田鐵路站 | 鯉魚門道 |
| 7 | 觀塘警署 | 將軍澳道 |
| 8 | 秀茂坪邨秀暉樓 | 秀茂坪道 |
| 9 | 寶達邨 | 寶琳路 |
| 10 | 安達邨善達樓 | 安翠街 |
| 11 | 安達邨愛達樓 | 安秀道 |
| 12 | 安泰巴士總站 | 安泰巴士總站 |

### 213S

| 安達開 |
| --- |
| **站號** | **車站名** | **位置** |
| 1 | 安達巴士總站 | 安達巴士總站 |
| 2 | 寶達邨 | 寶琳路 |
| 3 | 秀茂坪邨秀暉樓 | 秀茂坪道 |
| 4 | 藍田鐵路站 | 鯉魚門道 |
| 5 | 觀塘警署 | 將軍澳道 |
| 6 | 秀茂坪邨秀暉樓 | 秀茂坪道 |
| 7 | 寶達邨 | 寶琳路 |
| 8 | 安達邨善達樓 | 安翠街 |
| 9 | 安達巴士總站 | 安達巴士總站 |

參考
--

1. ↑  《安達臣道公共房屋發展計劃公共運輸服務嘅建議安排 互聯網檔案館嘅歸檔，歸檔日期2016年6月2號，.》

* 陳自瑜 (2017年1月). 〈安達臣道舊貌換新顏〉. 《香港巴士年鑑2017》. 香港: 北嶺國際. pp. 80–89. ISBN 9789629200480.

註
-

1. 1 2  停東行站

出面網頁
----


維基同享有多媒體嘅嘢：  
**KMB Route 213M**

* 九巴官方網站路線資料
一間美軍超市
**國防部軍營超市管理處**（英文：**Defense Commissary Agency**）係美國國防部轄下一個機構，響1990年成立，總部設於美國維珍尼亞州李堡基地，負責經營全球各地多過250間嘅軍人超市（Commissary）；呢尐超市提供食品、雜貨同日用品俾美國各軍種嘅現役、預備役、退伍軍人同符合條件嘅軍人眷屬，價格平均比民間超市平30%左右。

名
-

國防部軍營超市處管理嘅超市分店「Commissary」，響美軍同監獄入面係指販賣食品嘅商店，而呢個單字更原始嘅意思係指負責軍需同士兵輸送嘅軍官。所以軍營超市管理處喺中文會譯做「國防物資局」、「國防部零售局」、「國防部給養局」等等。

史
-

軍需部門販售商品畀軍人嘅歷史，可以追溯去1825年，當時派駐響特定基地嘅美國陸軍軍官已經可以以成本價買日用品；1841年，佢哋都可以買日用品畀自己屋企人用。

1867年，軍需用品賣店實質上進入咗現代化階段，服務對象擴大去到入伍士兵，而且唔受地理限制影響：無論部隊位於戰區定係大都市附近，基地官兵都可以買到軍方販售嘅用品。從一開始，軍賣店就包攬咗營區內嘅零售服務，將民間廠商同小販排除在外；而軍賣店提供嘅食品亦都比一般軍糧更加合乎衞生同健康；透過賣嘢帶嘅收入，補充咗軍方嘅資金來源。呢種軍隊內成立商店、販賣價廉物美嘅食品畀官兵，改善軍人福利嘅現代化概念，已經存在咗百幾年。

軍中商店嘅發展同成長，大致上同零售雜貨工業嘅發展階段互相吻合。發展到依家，一般美軍超市嘅清單入面都有大約11,000樣貨品，最大型嘅超市更加係再多幾千樣。

同時，美軍商店嘅服務對象自發跡時期開始已經不斷增加。初期只有服緊役嘅陸軍官兵可以消費；1879年起，退役軍人、後備役軍人同軍人配偶、仔女亦都開始享有呢類優惠。而今日，美國海岸防衞隊、美國國民警衞隊嘅人員可以響全球任何一間美軍超市分店買嘢。

隨住美軍扮演嘅角色更重要、規模更龐大，美軍軍人市場都開始朝海外擴張。1898年下旬，第一間海外軍營市場響菲律賓馬尼拉近郊開業；憑住低廉嘅價格，喺頭一年就賣出價值總計4萬美元嘅商品。1900年平定義和團運動之後，又響北京開咗美軍市場，嗰年底重喺天津設立中國第二間分店。同類型嘅市場亦響古巴、波多黎各、關島同夏威夷出現，喺1903年美國開始鋪運河嘅巴拿馬亦有幾間美軍商店。

其他軍種都開始仿效陸軍，依照自身需要設立商店。美國海軍同轄下嘅美國海軍陸戰隊分別響1909年同1910年開第一間軍人市場。美國空軍軍人超市就喺1947年，由原先嘅美國陸軍航空軍軍營超市延續而成。1970年代中期，每個軍種嘅軍人超市都有自己嘅管理部門，分別係陸軍部隊支援處、海軍零售系統支援署、海軍陸戰隊勤務司令部軍營超市處同空軍軍營超市處。

1989年，美國國會指示美國國防部對各軍種嘅軍營超市管理部門進行延究。由陸軍中將瓊斯主持嘅委員會之後提出咗一份報告，建議整併各軍種嘅超市管理系統，成立一個新單位統一管轄，以改善服務同埋慳經費。1990年5月15號，國防部成立咗軍營超市管理處。根據美國國防部副部長嘅備忘錄，呢個係冷戰後美軍裁軍期間，第一宗進行嘅國防部部門合併案。陸軍少將德雷斯卡響同年7月出任第一屆處長，同時由一個專業團隊管理過渡期各個軍種超市部門嘅整合。1991年10月1號，國防部軍營超市管理處開始掌管所有嘅美軍超市。

現況
--

從19世紀誕生至今，美軍超市一直賣近乎成本價嘅商品，但係顧客響消費嗰陣，依據1952年美國國會嘅一項指令，要畀一筆附加費。1983年4月之後，類似嘅附加費被定為消費額嘅5%。同一般嘅稅唔同，購物附加費係直接畀美軍超市，用嚟增闢分店同維持現有分店嘅營運備。

因為價格低廉，全球各地響美軍超市消費嘅官兵慳咗大約30%嘅購物費。美軍各超市分店每年嘅總銷售額大約有50億美元。喺幾項調查當中，軍營超市一直被認為係美軍最好嘅福利之一。

參考
--

1. ↑  "About Us". Defense Commissary Agency. 原著喺2020-10-05歸檔. 喺2012-05-03搵到.
2. 1 2  〈物美價廉的美軍超市 - 新華軍事 - 新華網〉. 原著喺2016年3月4號歸檔. 喺2014年2月1號搵到.
3. ↑  〈关于DeCA - 体制编制 - 知远防务论坛 ----学术性|资料性|研讨性！ - Powered by Discuz!〉. 原著喺2019年6月7號歸檔. 喺2014年2月1號搵到.
4. 1 2 3 4 5 6 7  "History of U. S. Military Commissaries". Defense Commissary Agency. 原著喺2012-09-13歸檔. 喺2012-05-03搵到.
5. 1 2  The Illustrated History of American Military Commissaries: The Defense Commissary Agency and its Predecessors 1775-1988
6. ↑  "What is the surcharge that commissary customers are paying, what is it used for and how is it factored?". Defense Commissary Agency. July 27, 2010. 喺2012-05-03搵到.
7. ↑  Slamin, Millie (October 6, 2009). "Commissaries save customers billions of dollars" (PDF). Defense Commissary Agency. 原著 (PDF)喺2016-03-03歸檔. 喺2012-05-03搵到.
8. ↑  "Annual Report 2010" (PDF). Defense Commissary Agency. June 29, 2011. p. 2. 原著 (PDF)喺2012-10-18歸檔. 喺2012-05-03搵到.
班哲文·威爾遜嘅自畫像
**班哲文·威爾遜**（1712年6月21號—），係位英國畫家、版畫師同埋佢都係位自然哲學家。

生活
--

班哲文·威爾遜係梅杰·威爾遜嘅第十四個仔女。梅杰·威爾遜係位喺英國約克富有嘅服裝商，佢間屋係由一位法國畫家詹姆斯·帕門蒂爾裝飾嘅。班哲文·威爾遜嘅爸爸喺生意上失敗咗之後，班哲文·威爾遜就由約克搬咗去倫敦。倫敦係班哲文·威爾遜成為咗法律文員嘅地方，同埋佢都喺倫敦見到英國畫家威廉浩嘉呼，並喺嘅鼓勵下，開始咗學畫畫。喺1746年嘅其中兩個星期、同埋1748年到1750年搬咗去都柏林住。呢段時間，佢都喺都柏林度成為咗位肖像像畫家同埋一位電氣科學家。喺佢搬返去倫敦之後，佢就喺戈弗雷·内勒爵士喺倫敦大皇后街嘅舊居度住，同埋佢建立咗一個利潤豐厚嘅肖像畫工作室，並同英國畫家約書亞·雷諾茲競爭。後尾佢被人介紹咗俾非常之賞識佢嘅愛德華親王（約克同奧爾巴尼公爵）。愛德華親王請咗佢嚟管理佢喺倫敦嘅一個私人劇院，同埋喺1773年威爾遜畀任命為英國軍械委員會嘅畫家。

班哲文·威爾遜都係位科學家。雖然身為科學家嘅佢係反對富蘭克林關於正電同陰電嘅理論，但係佢卻係非常之支持牛頓提出嘅引力透鏡效應。

班哲文·威爾遜都試過增加光強同埋固體發光物體嘅持續時間。佢係第一個覺得金屬雜質會影響到發光顏色嘅科學家。佢用咗蠔嘅殼證明佢講嘢係啱嘅，但係因為污染太大嘅緣故，所以佢冇辦法得出結論。

班哲文·威爾遜做得最好嘅實驗係關於電氣石嘅電氣特性。呢個實驗令到佢獲得咗國際認可，包括幾間歐洲科學院院士選舉資格。喺1751年，佢經已被獲選做其中一位皇家學院院士，同埋佢喺1760年，因為佢做咗關於電氣石嘅實驗，所以佢攞咗科普利獎章。 英國畫家李察·布朗普頓係班哲文·威爾遜嘅其中一位學生。

班哲文·威爾遜啲畫
---------

出面連結同參考
-------

* Benjamin Wilson online (ArtCyclopedia)
* Portrait of Arthur Macro (The Art Fund)